Kannada-LLM-Labs/Wikipedia-Kn huggingface dataset:
ಸಿ. ಆರ್. ಸಿಂಹ

(೧೯೪೨, ಜೂನ್, ೧೬-೨೦೧೪, ಫೆಬ್ರವರಿ, ೨೮)

ಸಿ. ಆರ್. ಸಿಂಹರವರು ಕರ್ನಾಟಕದ ನಾಟಕ ಹಾಗೂ ಚಲನಚಿತ್ರ ನಿರ್ದೇಶಕ ಮತ್ತು ನಟರು.

ಜನನ
೧೯೪೨ ರ ಜೂನ್ ೧೬ ರಂದು ಚನ್ನಪಟ್ಟಣದಲ್ಲಿ ಜನಿಸಿದರು. ತಂದೆ ರಾಮಸ್ವಾಮಿ ಶಾಸ್ತ್ರಿ. ತಾಯಿ ಲಲಿತಮ್ಮ. ತಮ್ಮ ೧೨ ನೆಯ ವಯಸ್ಸಿನಲ್ಲೇ ರಂಗಭೂಮಿ ಪ್ರವೇಶಿಸಿದ್ದರು. ೧೯೭೨ ರಲ್ಲಿ 'ನಟರಂಗ' ವೆಂಬ ಒಂದು ಕಲಾತಂಡವನ್ನು ಕಟ್ಟಿದ್ದರು. ೧೯೮೩ ರಲ್ಲಿ 'ವೇದಿಕೆ' ತಂಡವನ್ನು ಸ್ಥಾಪಿಸಿದರು. ಕಾಕನಕೋಟೆ, ತುಘಲಕ್, ಸಂಕ್ರಾಂತಿ, ಮೊದಲಾದ ಖ್ಯಾತ ನಾಟಕಗಳನ್ನು ನಿರ್ದೆಶಿಸಿದರು. ಸುಮಾರು ೧೫೦ ಕ್ಕೂ ಹೆಚ್ಚು ಚಲನ ಚಿತ್ರಗಳಲ್ಲಿ ಅಭಿನಹಿಸಿದ್ದ ಸಿಂಹ ಹಲವಾರು ಪ್ರಶಸ್ತಿಗಳನ್ನು ಗಳಿಸಿದ್ದಾರೆ.

ಪ್ರಶಸ್ತಿ ಪುರಸ್ಕಾರಗಳು 
 ೨೦೦೩ ಸಂಗೀತ ನಾಟಕ ಅಕ್ಯಾಡೆಮಿ ಪ್ರಶಸ್ತಿ 
 ಕರ್ನಾಟಕ ರಾಜ್ಯ ಅಕ್ಯಾಡೆಮಿ ಪ್ರಶಸ್ತಿ 
 ಕೆಂದ್ರ ಸಂಗೀತ ನಾಟಕ ಅಕ್ಯಾಡೆಮಿ ಪ್ರಶಸ್ತಿ 
 ಆರ್ಯಭಟ ಪ್ರಶಸ್ತಿ 
 ರಾಜ್ಯೋತ್ಸವ ಪ್ರಶಸ್ತಿ

ಚಲನಚಿತ್ರಗಳಲ್ಲಿ ಮತ್ತು ಟೆಲಿವಿಶನ್ ಧಾರಾವಾಹಿಗಳಲ್ಲಿ ನಟನೆ
ಇಂದಿನ ರಾಮಾಯಣ, ನೀ ಬರೆದ ಕಾದಂಬರಿ, ಪರಮೇಶಿ ಪ್ರೇಮಪ್ರಸಂಗ,ರಾಯರು ಬಂದರುಮಾವನ ಮನೆಗೆ, ನೀ ತಂದ ಕಾಣಿಕೆ, ಮೊದಲಾದ ಕನ್ನಡ ಚಿತ್ರಗಳಲ್ಲಿ ಪೋಷಕ ನಟನಾಗಿ ಕಾಣಿಸಿಕೊಂಡಿದ್ದರು, ಸುಪ್ರಸಿದ್ಧ ನಟ ನಿರ್ದೇಶಕ ಶಂಕರ್ ನಾಗ್ ರವರ,'ಮಾಲ್ಗುಡಿ ಡೇಸ್ ಟೆಲಿವಿಶನ್ ಧಾರಾವಾಹಿ'ಯಲ್ಲೂ ಅಭಿನಯಿಸಿದ್ದರು.

ನಟಿಸಿದ ಚಿತ್ರಗಳು

 ವೀರ

 ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ

 ಗಾಂಧಿ ಸ್ಮೈಲ್ಸ್

 ಐದೊಂದ್ಲ ಐದು

 ಗಾನ ಬಜಾನಾ

 ಪೃಥ್ವಿ

 ರಸಋಷಿ ಕುವೆಂಪು

 ಸವಾರಿ

 ಸ್ವತಂತ್ರ ಪಾಳ್ಯ

 ಚಿಕ್ಕಮಗಳೂರ ಚಿಕ್ಕಮಲ್ಲಿಗೆ

 ಆತ್ಮೀಯ

 ಹನಿ ಹನಿ

 ಮಾತಾಡ್ ಮಾತಾಡು ಮಲ್ಲಿಗೆ

 ಲಂಚ ಸಾಮ್ರಾಜ್ಯ

 ಗಂಡುಗಲಿ ಕುಮಾರರಾಮ

 ಪತಿ ಪತ್ನಿ ಅವಳು

 ಓಂ ಗಣೇಶ್

 ದೇವರ ಮಕ್ಕಳು

 ಬಲರಾಮ

 ನನ್ನಾಸೆಯ ಹೂವೇ

 ಆಹಾ

 ಟುವ್ವಿ ಟುವ್ವಿ ಟುವ್ವಿ

 ರಂಭೆ ನೀ ವಯ್ಯಾರದ ಗೊಂಬೆ

 ಕುಬೇರ

 ಗಡಿಬಿಡಿ ಕೃಷ್ಣ

 ಸುವ್ವಿ ಸುವ್ವಲಾಲಿ

 ಕುರುಬನ ರಾಣಿ

 ಜಗದೀಶ್ವರಿ

 ಮೊಮ್ಮಗ

 ಲಾಲಿ

 ಕಂಡಲ್ಲಿ ಗುಂಡು

 ಮುದ್ದಿನ ಕಣ್ಮಣಿ

 ಜಾಕೀಚಾನ್

 ಅಮೆರಿಕಾ ಅಮೆರಿಕಾ

 ಜೇನಿನ ಹೊಳೆ

 ಛೂಬಾಣ

 ಶಿವಸೈನ್ಯ

 ಎಮರ್ಜೆನ್ಸಿ

 ಹಿಮಪಾತ

 ತುಂಬಿದ ಮನೆ

 ಕೋಣ ಈದೈತೆ

 ಕೆರಳಿದ ಸರ್ಪ

 ಚಮತ್ಕಾರ

 ಅಪೂರ್ವ ಜೋಡಿ

 ರಾಯರು ಬಂದರು ಮಾವನ ಮನೆಗೆ

 ಬಹದ್ದೂರ್ ಹೆಣ್ಣು

 ಝೇಂಕಾರ

 ಬೆಳ್ಳಿಯಪ್ಪ ಬಂಗಾರಪ್ಪ

 ಕ್ಷೀರಸಾಗರ

 ಎಸ್. ಪಿ. ಭಾರ್ಗವಿ

 ನವತಾರೆ

 ನಕ್ಕಳಾ ರಾಜಕುಮಾರಿ

 ಪೋಲಿ ಕಿಟ್ಟಿ

 ಕಿಲಾಡಿ ತಾತ

 ನಮ್ಮೂರ ಹಮ್ಮೀರ

 ಕೃಷ್ಣ ನೀ ಕುಣಿದಾಗ

 ಹೊಸ ಕಾವ್ಯ

 ಪರಶುರಾಮ್

 ಸಂಕ್ರಾಂತಿ

 ಶರವೇಗದ ಸರದಾರ

 ಅವತಾರ ಪುರುಷ

 ಅಮಾನುಷ

 ಅವನೇ ನನ್ನ ಗಂಡ

 ರಣರಂಗ

 ಕಾಡಿನ ಬೆಂಕಿ

 ಬಾಳೊಂದು ಭಾವಗೀತೆ

 ನ್ಯೂಡೆಲ್ಲಿ

 ಶಿವ ಮೆಚ್ಚಿದ ಕಣ್ಣಪ್ಪ

 ಬೇಡಿ

 ದಿಗ್ವಿಜಯ

 ಬೇಟೆ

 ನೆನಪಿನ ದೋಣಿ

 ಮದುವೆ ಮಾಡು ತಮಾಷೆ ನೋಡು

 ಬೀಗರ ಪಂದ್ಯ

 ನಾ ನಿನ್ನ ಪ್ರೀತಿಸುವೆ

 ನೀ ತಂದ ಕಾಣಿಕೆ

 ಜೀವನಚಕ್ರ

 ತಾಯಿ ತಂದೆ

 ನೀ ಬರೆದ ಕಾದಂಬರಿ

 ಸಾವಿರ ಸುಳ್ಳು

 ಬ್ರಹ್ಮಗಂಟು

 ಪರಮೇಶಿ ಪ್ರೇಮ ಪ್ರಸಂಗ

 ತಾಯಿ ಕನಸು

 ರಾಮಾಪುರದ ರಾವಣ

 ಇಂದಿನ ರಾಮಾಯಣ

 ಸುಖ ಸಂಸಾರಕ್ಕೆ 12 ಸೂತ್ರಗಳು

 ಸಿಂಹಾಸನ

 ಬರ

 ಅಜಿತ್

 ಪ್ರಾಯ ಪ್ರಾಯ ಪ್ರಾಯ

 ಭೂಮಿಗೆ ಬಂದ ಭಗವಂತ

 ಚಿತೆಗೂ ಚಿಂತೆ

 ಅನುರೂಪ

 ಕನ್ನೇಶ್ವರ ರಾಮ

 ಸಂಕಲ್ಪ

 ಸಂಸ್ಕಾರ

ನಾಟಕಗಳು
 ತಲೆದಂಡ
 ತುಘಲಕ್
 ಕಾಕನಕೋಟೆ
 ಟಿಪಿಕಲ್ ಟಿಪಿ ಕೈಲಾಸಂ

ನಿಧನ
ಹಿರಿಯ ನಟ ಸಿಂಹ, ಬಹಳ ವರ್ಷಗಳಿಂದ ಪ್ರಾಸ್ಟೇಟ್ ಕ್ಯಾನ್ಸರ್ ನಿಂದ ಬಳಲುತ್ತಿದ್ದು, ಸೇವಾಕ್ಷೇತ್ರ ಖಾಸಗಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿದ್ದರು. ಆದರೆ ಅದು ಫಲಕಾರಿಯಾಗದೆ, ೨೦೧೪ ರ, ಫೆಬ್ರವರಿ, ೨೮, ಶುಕ್ರವಾರದಂದು ಕೊನೆಯುಸಿರೆಳೆದರು.[] ಅವರು ಪತ್ನಿ,ಶಾರದಾಮಣಿ, ಮಗ ಋತ್ವಿಕ್, ಸೊಸೆ ಜಸ್ಲಿನ್, ಮತ್ತು ಮಗಳು ಅಖಿಲಾ,ಅಳಿಯ ದಿನೇಶ್ ರವಿರಾಜ್, ಸಹೋದರ ನಟ ಶ್ರೀನಾಥ್, ಮತ್ತು ಅಸಂಖ್ಯಾತ ಬಂಧುಗಳು ಮತ್ತು ಗೆಳೆಯರನ್ನು ಅಗಲಿ ಹೋಗಿದ್ದಾರೆ. ಅವರ ಪಾರ್ಥಿವ ಶರೀರವನ್ನು ೧, ಮಾರ್ಚ್, ಶನಿವಾರದಂದು ಬೆಂಗಳೂರಿನ ಬನಶಂಕರಿಯ  ವಿದ್ಯುತ್ ಚಿತಾಗಾರದಲ್ಲಿ ಸಂಸ್ಕಾರ ಮಾಡಲಾಯಿತು.

ಉಲ್ಲೇಖಗಳು
 []

ಕನ್ನಡ ಚಿತ್ರರಂಗದ ನಟರು
ಸೀಮಾಂಧ್ರ



ಹೊಸ ರಾಜ್ಯದ ಉದಯ
ಸೀಮಾಂಧ್ರವು ಆಂಧ್ರ ಪ್ರದೇಶರಾಜ್ಯದ ಒಂದು ಭಾಗಭಾಗವಾಗಿತ್ತು .ಈಗ ಅದೇ ಆಂಧ್ರ ಪ್ರದೇಶವೆಂದು ಕರೆಯಲ್ಪಡುತ್ತದೆ.
ದಿ. ಜೂನ್ 2, 2014, 11.10AM IST (ವಿಜಯ ಕರ್ನಾಟಕ) ಆಂಧ್ರ ಪ್ರದೇಶ ರಾಜ್ಯವು ಎರಡು ಭಾಗವಾಗಿ ಒಡೆದು, ಎರಡು ರಾಜ್ಯವಾಯಿತು. ಅವು ತೆಲಂಗಾಣ ಮತ್ತು ಸೀಮಾಂಧ್ರ (ಆಂಧ್ರ).
ದೇಶದ 29ನೇ ರಾಜ್ಯವಾಗಿ ತೆಲಂಗಾಣ ಉದಯವಾಗಿದ್ದು, ರಾಜ್ಯದ ಮೊದಲ ಮುಖ್ಯಮಂತ್ರಿಯಾಗಿ ತೆಲಂಗಾಣ ರಾಷ್ಟ್ರ ಸಮಿತಿ ಅಧ್ಯಕ್ಷ ಕಲ್ವಕುಂಟ್ಲ ಚಂದ್ರಶೇಖರ ರಾವ್‌ ಅಧಿಕಾರ ಸ್ವೀಕರಿಸಿದರು 294 ಸದಸ್ಯರುಳ್ಳ ಆಂಧ್ರ ವಿಧಾನಸಭೆಯಲ್ಲಿ ತೆಲಂಗಾಣದ 119 ಶಾಸಕರಿದ್ದಾರೆ. ಆಂಧ್ರದ 42 ಲೋಕಸಭಾ ಕ್ಷೇತ್ರಗಳ ಪೈಕಿ 17 ಕ್ಷೇತ್ರಗಳು ತೆಲಂಗಾಣ ವ್ಯಾಪ್ತಿಯಲ್ಲಿವೆ . ಉಳಿದ ೨೫ ಸ್ಥಾನಗಳು ಹೊಸ ಆಂಧ್ರ ಪ್ರದೇಶದಲ್ಲಿವೆ.

ಸೀಮಾಂಧ್ರಕ್ಕೆ ಹೊಸ ರಾಜಧಾನಿ

2 Dec, 2016

ದಿ. ಜೂನ್ 2, 2014,  ಆಂಧ್ರ ಪ್ರದೇಶ ರಾಜ್ಯವು ಎರಡು ಭಾಗವಾಗಿ ಒಡೆದು, ಎರಡು ರಾಜ್ಯವಾಯಿತು. ಅವು ತೆಲಂಗಾಣ ಮತ್ತು ಸೀಮಾಂಧ್ರ (ಆಂಧ್ರ).
ಮೂಲ ಆಂಧ್ರ ಪ್ರದೇಶ ಇಬ್ಭಾಗವಾಗಿ ತೆಲಂಗಾಣ ಆಂಧ್ರ ಎಂದುಎರಡು ರಾಜ್ಯಗಳಾದಾಗ ಹೈದರಾಭಾದು ತೆಲಂಗಾಣಕ್ಕೆ ರಾಜಧಾನಿಯಾಯಿತು. ಹೊಸ ಆಂಧ್ರವು ಅಮರಾವತಿ ಅಂಬ ಹೊಸನಗರವನ್ನು ಕಟ್ಟಿ ಆಂಧ್ರಪ್ರದೇಶದ ಸಂಪೂರ್ಣ ಆಡಳಿತ ನೂತನ ರಾಜಧಾನಿ ಅಮರಾವತಿಗೆ 1-12-2016 ಗುರುವಾರ ಸ್ಥಳಾಂತರವಾಗುವ ಮೂಲಕ ಹೊಸ ಅಧ್ಯಾಯ ಆರಂಭಿಸಿತು.
ಅಮರಾವತಿಗೆ ಸಮೀಪದ ವೆಲಗಪುಡಿಯಲ್ಲಿನ ತಾತ್ಕಾಲಿಕ ಸಚಿವಾಲಯದಲ್ಲಿನ ಕಚೇರಿಯಿಂದಲೇ ಮುಖ್ಯಮಂತ್ರಿ ಎನ್‌. ಚಂದ್ರಬಾಬು ನಾಯ್ಡು ಕಾರ್ಯನಿರ್ವಹಿಸಲು ಆರಂಭಿಸಿದರು. ಸಚಿವ ಸಂಪುಟದ ಸಭೆಯೂ ಸಹ ಪ್ರಥಮಬಾರಿ ಇಲ್ಲಿ ನಡೆಯಿತು.

ಆಂಧ್ರ ಪ್ರದೇಶ ಚುನಾವಣೆ -2014
 ಆಂಧ್ರ ಪ್ರದೇಶ ಸರ್ಕಾರ (ಹೊಸ ಆಂಧ್ರ )
 ಶ್ರೀ ನಾರಾ ಚಂದ್ರಬಾಬು ನಾಯಿಡು -ಮಾನ್ಯ ಮುಖ್ಯ ಮಂತ್ರಿ
 ಟಿಡಿಪಿ (ತೆಲಗು ದೇಶಂ ಪಾರ್ಟಿ) --= 101
 ವೈಎಸ್ಆರ್ ಪಾರ್ಟಿ(ವೈಎಸ್ಆರ್ ಕಾಂಗ್ರೆಸ್ ಪಾರ್ಟಿ)= 66
 ಬಿಜೆಪಿ (ಭಾರತೀಯ ಜನತಾ ಪಾರ್ಟಿ)--= 4
 ಎನ್ ಪಿ.(ನವೋದಯ ಪಾರ್ಟಿ) --= 1
 ಪಕ್ಷೇತರ ---------------=1
 ಖಾಲಿ -------- =2
 ಓಟ್ಟು -------Total= 175

ನೋಡಿ
ತೆಲಂಗಾಣ

ಆಂಧ್ರ ಪ್ರದೇಶ
ಭಾರತದ ಪ್ರದೇಶಗಳು
ಭಾರತದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು
ವೇದಮೂರ್ತಿ ಶ್ರೀ ಶಿವಯ್ಯಾ ಮಹಾಸ್ವಾಮಿಗಳು

ವೇದಮೂರ್ತಿ ಶ್ರೀ ಶಿವಯ್ಯಾ  ಮಹಾಸ್ವಾಮಿಗಳು ಬಬಲಾದಿಯಲ್ಲಿ ಜನಿಸಿದ್ದಾರೆ. ಮೂಲತಃ ಬಬಲಾದಿಯ ಶ್ರೀ ಗುರು ಚಕ್ರವರ್ತಿ ಸದಾಶಿವ ಮೂರ್ತಿಯವರ ವಂಶಸ್ಥರು. ಸ್ವಾಮಿಜಿಯವರು ಬಬಲಾದಿ, ಕತಕನಹಳ್ಳಿ, ಹಣಮಸಾಗರ, ಚಮಕೇರಿ ಮತ್ತು ಅರಭಾಂವಿ ಗ್ರಾಮಗಳಲ್ಲಿ ಮಠಗಳನ್ನು ಸ್ಥಾಪಿಸಿದ್ದಾರೆ.

ಮಠಾಧಿಪತಿಗಳು
ಪಿ.ವಿ. ಅಕಿಲಾಂಡಮ್

ಪಿ.ವಿ. ಅಕಿಲಾಂಡಮ್ ಜ್ಞಾನಪೀಠ ಪ್ರಶಸ್ತಿ ವಿಜೇತ ತಮಿಳು ಸಾಹಿತಿ.ಇವರು ಸ್ವಾತಂತ್ರ್ಯ ಹೋರಾಟಗಾರರು, ಕಾದಂಬರಿಗಾರರು,ಪತ್ರಕರ್ತರು ಇತ್ಯಾದಿಯಾಗಿ ಸಾಹಿತ್ರದ ನಾನಾ ಪ್ರಕಾರಗಳಲ್ಲಿ ಸಾಕಷ್ಟು  ಕೃತಿಗಳನ್ನು ರಚಿಸಿದವರು.ಇವರು ಪುಡುಕೊಟ್ಟೈ ಜಿಲ್ಲೆಯ ಪೆರುಂಗಲೋರ್‍ನಲ್ಲಿ ೨೭ ಜೂನ್ ೧೯೨೨ರಂದು ಜನಿಸಿದರು. ಇವರ ತಂದೆ ವೈಥ್ಯಲಿಂಗಂ ಪಿಳ್ಳೈಯವರು ಖಾತೆಯ ಅಧಿಕಾರಿಗಳಾಗಿದ್ದರು. ಇವರ ಸಾಹಿತ್ಯ ಸೇವೆಯನ್ನು ಗುರುತಿಸಿ ಇವರಿಗೆ ಇವರ "ಚಿತ್ರ ಪಾವೈ" ಎಂಬ ಕೃತಿಗೆ ೧೯೭೫ರಲ್ಲಿ ಜ್ಞಾನಪೀಠ ಪ್ರಸಸ್ತಿ ದೊರೆಯುತು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Akilan home page
 More info about the novel in Tamil

ಕಾದಂಬರಿಕಾರರು
ತಮಿಳು ಕಾದಂಬರಿಕಾರರು
ಡಿ. ಜಯಕಾಂತನ್

ಡಿ. ಜಯಕಾಂತನ್(Tamil: ஜெயகாந்தன்) (ಜನನ, ಎಪ್ರಿಲ್ 24, 1934) ತಮಿಳಿನ ಬಹುಮುಖ ಪ್ರತಿಭೆಯ ಸಾಹಿತಿ.ಇವರು ಕಾದಂಬರಿಕಾರರು. ಸಣ್ಣ ಕಥಗಾರರು,ಪ್ರಬಂಧಕಾರರು ಮುಂತಾಗಿ ಸಾಹಿತ್ಯದ ಹಲವಾರು ಪ್ರಕಾರಗಳಲ್ಲಿ ಗಮನಾರ್ಹ ಕೊಡುಗೆಗಳನ್ನು ನೀಡಿದ್ದಾರೆ. ಈ ಕೊಡುಗೆಗಳಿಗೆ ಅವರಿಗೆ ೧೯೭೨ರಲ್ಲಿ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ, ೧೯೯೬ರಲ್ಲಿ ಸಾಹಿತ್ಯ ಅಕಾಡೆಮಿ ಫೆಲೋಶಿಫ್, ೨೦೦೨ರಲ್ಲಿ ಜ್ಞಾನಪೀಠ ಪ್ರಶಸ್ತಿ ಹಾಗೂ ೨೦೦೯ರಲ್ಲಿ ಪದ್ಮಭೂಷಣ ಪ್ರಶಸ್ತಿ ದೊರೆತಿದೆ.

ಬಾಹ್ಯ ಸಂಪರ್ಕಗಳು
 T.Jeyakantan – Life and Works
 Jayakanthan Page  – With photos and other info
 Collection of Short Stories of Jayakanthan – Part-1  and Part-2  at Project Madurai, a free Tamil e-text collection project
 Jayakanthan @ Tamil Friends 

ತಮಿಳುನಾಡು ಪ್ರಸಿದ್ಧ ವ್ಯಕ್ತಿಗಳು
ಸಾಹಿತಿಗಳು
ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಗುರುದಯಾಳ್ ಸಿಂಗ್

ಗುರ್ದಿಯಲ್ ಸಿಂಘ್ ಜ್ಞಾನಪೀಠ ಪ್ರಶಸ್ತಿ ವಿಜೇತ ಪಂಚಾಬಿ ಸಾಹಿತಿ.ಇವರಿಗೆ ೧೯೭೫ರಲ್ಲಿ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ.೨೦೦೦ನೆಯ ಇಸವಿಯಲ್ಲಿ ಜ್ಞಾನಪೀಠ ಪ್ರಶಸ್ತಿಹಾಗೂ ೧೯೯೮ರಲ್ಲಿ ಪದ್ಮಶ್ರೀ ಪ್ರಶಸ್ತಿ ದೊರೆತಿದೆ.
ಗುರ್ದಿಯಲ್ ಸಿಂಗ್ ಬ್ರಿಟಿಷ್ ಪಂಜಾಬ್‍ನ ಭೈನಿ ಫತೇಹ್ ಹಳ್ಳಿಯಲ್ಲಿ ಜೈತು ಬಳಿ ಜನವರಿ ೧೦ ೧೯೩೩ ರಂದು ಜನಿಸಿದರು. ಅವರ ತಂದೆ, ಜಗತ್ ಸಿಂಗ್ ಒಂದು ಬಡಗಿಯಾಗಿದ್ದರು, ಮತ್ತು ಅವರ ತಾಯಿ, ನಿಹಾಲ್ ಕೌರ್ ಮನೆಯನ್ನು ನೋಡಿಕೊಳ್ಳುತ್ತಿದ್ದರು. ಈ ಯುವ ಗುರ್ದಿಯಲ್ ಸಿಂಗ್ ಅವರ ಕುಟುಂಬದ ಆರ್ಥಿಕ ಪರಿಸ್ಥಿತಿಗಳಾನ್ನು ಉನ್ನತಿಗೊಳಿಸಲು ೧೨ ನೇ ವಯಸ್ಸಿನಲ್ಲಿ ಬಡಗಿಯಾಗಿ ಕೆಲಸ ಪ್ರಾರಂಭಿಸಿದರು.

ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ಸಾಹಿತಿಗಳು
ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಬಿ.ಕೆ. ಭಟ್ಟಾಚಾರ್ಯ

ಬಿ.ಕೆ. ಭಟ್ಟಾಚಾರ್ಯ ಇವರು ಅಸ್ಸಾಮೀ ಲೇಖಕರು. ಇವರು ಅಸ್ಸಾಮೀ ಭಾಷೆಗೆ ದೊರೆತ ಪ್ರಥಮ ಜ್ಞಾನಪೀಠ ಪ್ರಶಸ್ತಿ ಭಾಜನರು.೧೯೭೯ರಲ್ಲಿ ಇವರ ಕಾದಂಬರಿ "ಮೃತ್ಯುಂಜಯ"ಕ್ಕೆ ಜ್ಞಾನಪೀಠ ಪ್ರಶಸ್ತಿ ದೊರೆಯಿತು.

ಬಾಹ್ಯ ಸಂಪರ್ಕಗಳು
 Birendra Kumar Bhattacharyya Profile

ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ಸಾಹಿತಿಗಳು
ರಾಮ್‍ಧಾರಿ ಸಿಂಘ್ ದಿನಕರ್

ರಾಮ್‍ಧಾರಿ ಸಿಂಗ್ ದಿನಕರ್(23 ಸೆಪ್ಟಂಬರ್ 1908 – 24 ಎಪ್ರಿಲ್ 1974) ಹಿಂದಿ ಭಾಷೆಯ ಪ್ರಮುಖ ಸಾಹಿತಿ.ಇವರ ಕವನಗಳು ಸ್ವಾತಂತ್ರ್ಯ ಸಂಗ್ರಾಮದಲ್ಲಿ ಜನರಲ್ಲಿ ವೀರರಸವನ್ನು ಸ್ಪುರಿಸುವಲ್ಲಿ ಯಶಸ್ವಿಯಾಗಿದ್ದವು. ಕವನಗಳಲ್ಲದೆ ಇತರ ಸಾಹಿತ್ಯ ಪ್ರಕಾರಗಳಿಲ್ಲಿ ಕೂಡಾ ಸಾಕಷ್ಟು ಕೃತಿಗಳನ್ನು ರಚಿಸಿದ ಇವರನ್ನು "ರಾಷ್ಟ್ರಕವಿ" ಎಂದು ಗೌರವಿಸಲಾಗಿದೆ.ಇವರಿಗೆ ನೂರಾರು ಪ್ರಶಸ್ತಿಗಳು ಸಂದಿದ್ದು,ಅದರಲ್ಲಿ ೧೯೫೯ರಲ್ಲಿ ಪದ್ಮಭೂಷಣ ಪ್ರಶಸ್ತಿ,೧೯೭೨ರಲ್ಲಿ ಜ್ಞಾನಪೀಠ ಪ್ರಶಸ್ತಿ ಅತ್ಯಂತ ಪ್ರಮುಖವಾದವುಗಳು.೧೯೫೨ರಲ್ಲಿ ರಾಜ್ಯಸಭೆಗೆ ನಾಮನಿರ್ದೇಶನಗೊಂಡು ಸದಸ್ಯರಾಗಿದ್ದರು.

ಬಾಹ್ಯ ಸಂಪರ್ಕಗಳು
Ramdhari Singh Dinkar at Kavita Kosh 
Dinkar at Anubhuti
Dinkar's works in Pdf Format 

ಜ್ಞಾನಪೀಠ ಪ್ರಶಸ್ತಿ ಪುರಸ್ಕೃತರು
ಸ್ವಾತಂತ್ರ್ಯ ಹೋರಾಟಗಾರರು
ಕವಿಗಳು
ಕಾಣಿಯೂರು

ಭಾರತದ ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರು ತಾಲೂಕಿನಲ್ಲಿರುವ ಒಂದು ಗ್ರಾಮ ಕಣಿಯೂರು(ಕಾಣಿಯೂರು). ಇದು ದ್ವೈತ ತತ್ವಜ್ಞಾನಿ ಮಧ್ವಾಚಾರ್ಯರು ಸ್ಥಾಪಿಸಿದ ಅಷ್ಟ ಮಠಗಳಲ್ಲಿ ಒಂದನ್ನು ಹೊಂದಿದೆ.  ಕಾಣಿಯೂರಿನಲ್ಲಿ ರೈಲು ನಿಲ್ದಾಣವಿದ್ದು ಮಂಗಳೂರು ಮತ್ತು ಸುಬ್ರಹ್ಮಣ್ಯ ರಸ್ತೆ ನಿಲ್ದಾಣಗಳ ನಡುವೆ ಚಲಿಸುವ ಪ್ಯಾಸೆಂಜರ್ ರೈಲುಗಳ ಮೂಲಕ ಕಾಣಿಯೂರು ರೈಲು ನಿಲ್ದಾಣವನ್ನು ಪ್ರವೇಶಿಸಬಹುದು.ಪುತ್ತೂರಿನಿಂದ ಕುಕ್ಕೆ ಸುಬ್ರಹ್ಮಣ್ಯಕ್ಕೆ ಸಂಪರ್ಕ ಕಲ್ಪಿಸುವ ರಾಜ್ಯ ಹೆದ್ದಾರಿ ೧೦೦ (ಎಸ್.ಎಚ್ ೧೦೦) ಈ ಗ್ರಾಮದ ಮೂಲಕ ಹಾದು ಹೋಗುತ್ತದೆ. ಪುತ್ತೂರಿನಿಂದ ಕಾಣಿಯೂರಿನಿಂದ ಕುಕ್ಕೆ ಸುಭ್ರಮಣ್ಯಕ್ಕೆ ಆಗಾಗ ಬಸ್ಸುಗಳಿವೆ.

ಕಾಣಿಯೂರು ಮಠ
ಶ್ರೀ ಮಧ್ವಾಚಾರ್ಯರು ಸ್ಥಾಪಿಸಿದ ಎಂಟು ಮಠಗಳಲ್ಲಿ (ಅಷ್ಟ ಮಠ ಎಂದು ಜನಪ್ರಿಯವಾಗಿದೆ) ಶ್ರೀ ಕಾಣಿಯೂರು ಮಠವು ಒಂದಾಗಿದೆ. ಶ್ರೀ ಮಧ್ವಾಚಾರ್ಯರ ನೇರ ಶಿಷ್ಯರಾದ ಶ್ರೀ ರಾಮತೀರ್ಥರು ಕಾಣಿಯೂರು ಮಠದ ಮೊದಲ ಮಠಾಧೀಶರು. ಅಂದಿನಿಂದ ಇಲ್ಲಿಯವರೆಗೆ ೨೯ ಮಠಾಧೀಶರು ಕಾಣಿಯೂರು ಮಠವನ್ನು ಸಮರ್ಥವಾಗಿ ಮುನ್ನಡೆಸಿ ಮಠದ ಕೀರ್ತಿಯನ್ನು ಹೆಚ್ಚಿಸಿದ್ದಾರೆ. ಕಾಣಿಯೂರು ಮಠದ ಮೊದಲ ಮಠಾಧೀಶರಾದ ಶ್ರೀ ರಾಮತೀರ್ಥರಿಗೆ ಶ್ರೀ ಯೋಗಾನರಸಿಂಹನ ವಿಗ್ರಹವನ್ನು ನೀಡಲಾಯಿತು, ಇದನ್ನು ಕಾಣಿಯೂರು ಮಠದ ಮುಖ್ಯ ದೇವರಾಗಿ ಅತ್ಯಂತ ಗೌರವ ಮತ್ತು ಭಕ್ತಿಯಿಂದ ಪೂಜಿಸಲಾಗುತ್ತಿದೆ. ಪ್ರಸ್ತುತ ಶ್ರೀ ವಿದ್ಯಾವಲ್ಲಭ ತೀರ್ಥ ಸ್ವಾಮೀಜಿ ಕಣಿಯೂರು ಮಠದ ನೇತೃತ್ವ ವಹಿಸಿದ್ದಾರೆ.

ಕಾಣಿಯೂರು ಮಠದ ಗುರುಪರಂಪರೆ
 ಶ್ರೀ ಮಧ್ವಾಚಾರ್ಯರು
 ಶ್ರೀ ರಾಮತೀರ್ಥ
 ಶ್ರೀ ರಘುನಾಥ ತೀರ್ಥರು
 ಶ್ರೀ ರಘುಪತಿ ತೀರ್ಥ
 ಶ್ರೀ ರಘುನಂದನ ತೀರ್ಥರು
 ಶ್ರೀ ಯದುನಂದನ ತೀರ್ಥರು
 ಶ್ರೀ ವಿಶ್ವನಾಥ ತೀರ್ಥರು
 ಶ್ರೀ ವೇದಗರ್ಭ ತೀರ್ಥರು
 ಶ್ರೀ ವಾಗೀಶ ತೀರ್ಥರು
 ಶ್ರೀ ವರದಪತಿ ತೀರ್ಥ
 ಶ್ರೀ ವಿಶ್ವಪತಿ ತೀರ್ಥರು
 ಶ್ರೀ ವಿಶ್ವಮೂರ್ತಿ ತೀರ್ಥರು
 ಶ್ರೀ ವೇದಪತಿ ತೀರ್ಥರು
 ಶ್ರೀ ವೇದರಾಜ ತೀರ್ಥರು
 ಶ್ರೀ ವಿದ್ಯಾಧೀಶ ತೀರ್ಥರು
 ಶ್ರೀ ವಿಭುದೇಶ ತೀರ್ಥರು
 ಶ್ರೀ ವಾರಿಜಾಕ್ಷ ತೀರ್ಥ
 ಶ್ರೀ ವಿಶ್ವೇಂದ್ರ ತೀರ್ಥರು
 ಶ್ರೀ ವಿಭುದವಂದ್ಯ ತೀರ್ಥರು
 ಶ್ರೀ ವಿಭುದಾಧಿರಾಜ ತೀರ್ಥರು
 ಶ್ರೀ ವಿದ್ಯಾರಾಜ ತೀರ್ಥರು
 ಶ್ರೀ ವಿಭುದಪ್ರಿಯ ತೀರ್ಥ
 ಶ್ರೀ ವಿದ್ಯಾಸಾಗರ ತೀರ್ಥ
 ಶ್ರೀ ವಾಸುದೇವ ತೀರ್ಥ
 ಶ್ರೀ ವಿದ್ಯಾಪತಿ ತೀರ್ಥ
 ಶ್ರೀ ವಾಮನ ತೀರ್ಥ
 ಶ್ರೀ ವಿದ್ಯಾನಿಧಿ ತೀರ್ಥರು
 ಶ್ರೀ ವಿದ್ಯಾಸಮುದ್ರ ತೀರ್ಥ
 ಶ್ರೀ ವಿದ್ಯಾವಾರಿನಿಧಿ ತೀರ್ಥ
 ಶ್ರೀ ವಿದ್ಯಾವಲ್ಲಭ ತೀರ್ಥರು (ಈಗಿನ ಮಠಾಧೀಶರು)

ಬಾಹ್ಯ ಕೊಂಡಿಗಳು
Sri Kaniyooru Matha, the official site
www.udupipages.com

ದೇವಾಲಯಗಳು
ವಿಕಿ ಇ-ಲರ್ನಿಂಗ್‍ನಲ್ಲಿ ವಿಸ್ತರಿಸಿದ ಲೇಖನ
ಬದಿಕಾನ

ಇದೊಂದು ಸ್ಥಳನಾಮ.  ಕರ್ನಾಟಕ ರಾಜ್ಯದ ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನ ಮಂಡೆಕೋಲು ಗ್ರಾಮದಲ್ಲಿ ಇರುವ ಒಂದು ಸ್ಥಳನಾಮವೇ ಬದಿಕಾನ.

ಪದ ನಿಷ್ಪತ್ತಿ 
ಬದಿ+ಕಾನ=ಬದಿಕಾನ.  
ಬದಿ ಎಂದರೆ ಬರಿ,   'ಸಂಪತ್ತು',  'ಬದಿಬಂಗಾರ್'(ತುಳು ಪದ) ಎಂಬ ಅರ್ಥಗಳಿವೆ.  ಇಂಗ್ಲಿಷಿನಲ್ಲಿ Dowry ಎಂಬ ಅರ್ಥ ಬರುತ್ತದೆ.  
'ಕಾನ' ಎಂದರೆ ಕಾಡು ಎಂದರ್ಥ.  ಕನ್ನಡದ ಕಾನನ ಎಂಬ ಪದವೇ ತುಳುವಿನಲ್ಲಿ ಕಾನ ಎಂಬುದಾಗಿ ಬಳಕೆಯಲ್ಲಿದೆ.  
ಬದಿಕಾನ ಎಂಬ ಈ ಸ್ಥಳದಲ್ಲಿ 'ಏಳೂರು ದೇವೆರ್ ' ದೇವಸ್ಥಾನ ಇತ್ತು ಎಮಬುದಕ್ಕೆ ಕುರುಹುಗಳಿವೆ.  ಈಗ ಇದು ಜೀರ್ಣಾವಸ್ಥೆಯಲ್ಲಿ ಇದೆ.  ಈಗ ನೋಡಲು ಒಂದು ಬನದಂತೆ ಇದೆ.

ಭೌಗೋಳಿಕ ವಿವರ 
ಕರ್ನಾಟಕ ರಾಜ್ಯದ ಸುಳ್ಯ ತಾಲೂಕಿನ ಮಂಡೆಕೋಲು ಗ್ರಾಮದಲ್ಲಿ ಈ ಸ್ಥಳವನ್ನು ಗಮನಿಸಬಹುದು.

ದಕ್ಷಿಣ ಕನ್ನಡ ಜಿಲ್ಲೆ
ಕರ್ನಾಟಕ ರಾಜ್ಯದ ಗ್ರಾಮಗಳು
ಕಾರಣಗಿರಿ ಶ್ರೀವರಸಿದ್ಧಿವಿನಾಯಕಸ್ವಾಮಿ

ಪುರಾಣ ಪ್ರಸಿದ್ಧ ಅಗಸ್ತ್ಯ ಮಹರ್ಷಿಗಳ ಶ್ರೀಕರಾರ್ಚನೆ ಮತ್ತು ರಾಮಾಯಣದ ಶ್ರೀರಾಮನಿಂದ ಎರಡೆರಡು ಸಲ ಪೂಜಿಸಲ್ಪಟ್ಟಿರುವ ಪ್ರತೀತಿಗಳಿಂದ ಕಾರಣಗಿರಿಯ ಶ್ರೀವರಸಿದ್ಧಿ ವಿನಾಯಕ ಸ್ವಾಮಿ ದೇವಾಲಯ ಮಲೆನಾಡು ಮತ್ತು ಉಡುಪಿ ಜಿಲ್ಲೆಯ ಭಕ್ತರ ಆರಾಧ್ಯ ಕೇಂದ್ರವಾಗಿ ಮುಗಿಲೆತ್ತರಕ್ಕೆ ರಾರಾಜಿಸುತ್ತಿದೆ.

ಎಲ್ಲಿದೆ ಕಾರಣಗಿರಿ?

ಕರ್ನಾಟಕದಲ್ಲಿ  ಅತ್ಯುನ್ನತ ರಾಜಗೋಪುರ ಹೊಂದಿರುವ  ದೇವಾಲಯಗಳು ಕೆಲವೇ ಕೆಲವು. ರಾಜಗೋಪುರದಿಂದ ವಿರಜಿಸುವ ಗಣಪತಿಯ ಸನ್ನಿಧಾನ ಬೇರೆಲ್ಲೂ ಇಲ್ಲವೆನ್ನಬಹುದು. ಭಕ್ತರರೊಬ್ಬರ ಮನದಭೀಷ್ಠ ನೆರವೇರಿದ ಕಾರಣ ತೀರಾ ಇತ್ತೀಚೆಗೆ ರಾಜಗೋಪುರ ನಿರ್ಮಾಣಗೊಂಡ ಈ ದೇಗುಲ ಶಿವಮೊಗ್ಗ ಜಿಲ್ಲೆ ಹೊಸನಗರ -ನಗರ ಮಾರ್ಗದ ಹೆದ್ದಾರಿಯಲ್ಲಿ ಯಾತ್ರಿಕರನ್ನು ಕೈಬೀಸಿ ಕರೆಯುವಂತಿದೆ.

ಪೌರಾಣಿಕ ಹಿನ್ನೆಲೆ

ಪುರಾಣ ಕಾಲದಲ್ಲಿ ಅಗಸ್ತ್ಯ ಮಹರ್ಷಿಗಳು ಈ ಸ್ಥಳದಲ್ಲಿ ಬಹುಕಾಲ ನೆಲೆನಿಂತು ಈಗಿನ ದೇಗುಲದ ಎದುರಿನ ಪುಷ್ಕರಣಿಯಲ್ಲಿ ವರಸಿದ್ಧಿವಿನಾಯಕ ಸ್ವಾಮಿಯ ವಿಗ್ರಹವನ್ನಿಟ್ಟು ಆರಾಧಿಸಿದ್ದರು ಎಂಬ ಐತಿಹ್ಯವಿದೆ. ನಂತರ ಪುಷ್ಕರಣಿಯಿಂದ ಮೇಲ್ಭಾಗಕ್ಕೆ ತಂದು ಈಗಿರುವ ಸ್ಥಳದಲ್ಲಿ ಪ್ರತಿಷ್ಠಾಪಿಸಿ ಪೂಜಿಸಲು ನಾಂದಿ ಹಾಕಿಕೊಟ್ಟರಂತೆ. ರಾಮಾಯಣದಲ್ಲಿ ಶ್ರೀರಾಮನು ಸೀತೆಯನ್ನು ಕರೆತರಲು ಲಂಕೆಗೆ ಹೋಗುವ ಮಾರ್ಗದಲ್ಲಿ ಇಲ್ಲಿಗೆ ಬಂದು ಅಗಸ್ತ್ಯ ಮಹರ್ಷಿಗಳ ದರ್ಶನ ಪಡೆದು ಇಲ್ಲಿನ ವಿನಾಯಕನನ್ನು ಪೂಜಿಸಿದನಂತೆ. ಸೀತೆಯೊಂದಿಗೆ ಹಿಂತಿರುಗಿ ಬರುವಾಗ ಮತ್ತೊಮ್ಮೆ ಬಂದು ಪೂಜಿಸಿ ಹೋಗುವಂತೆ ಅಗಸ್ತ್ಯರು ಶ್ರೀರಾಮನಿಗೆ ಸೂಚಿಸಿದರಂತೆ.

ರಾವಣಾದಿಗಳನ್ನು ಮರ್ದಿಸಿ ಸೀತೆಯೊಂದಿಗೆ ಅಯೋಧ್ಯೆಗೆ ಹಿಂತಿರುಗುವ ಸಂತಸದಲ್ಲಿ ಇದೇ ದಾರಿಯಲ್ಲಿ ಹಿಂತಿರುಗುತ್ತಿದ್ದ ಶ್ರೀರಾಮ ಅಗಸ್ತ್ಯರ ಮಾತನ್ನು ಮರೆತನು. ಮುಂದಕ್ಕೆ ಪ್ರಯಾಣಿಸುತ್ತಿದ್ದಂತೆ ಶ್ರೀರಾಮ ಸಂಚರಿಸುತ್ತಿದ್ದ ಪುಷ್ಪಕ ವಿಮಾನಕ್ಕೆ ಬೃಹದಾಕಾರದ ಬೆಟ್ಟ(ಗಿರಿ)ಅಡ್ಡ ನಿಂತಿತು. ಆಗ ಶ್ರೀರಾಮನು ಕಿಂ ಕಾರಣಂ ಗಿರಿಃ (ಈ ಬೆಟ್ಟ ಅಡ್ಡವೇಕೆ) ಎಂದನಂತೆ. ಆಗ ಜೊತೆಗಿದ್ದ ಲಕ್ಷ್ಮಣ ಅಗಸ್ತ್ಯರ ಮಾತನ್ನು ನೆನಪಿಸಿ ಸಿದ್ಧಿವಿನಾಯಕನನ್ನು ಪೂಜಿಸಲು ತಿಳಿಸಿದನಂತೆ. ನಂತರ ಶ್ರೀರಾಮ ಸೀತಾ ಸಹಿತನಾಗಿ ಬಂದು ಈ ದೇವರಿಗೆ ಪೂಜೆ ಸಲ್ಲಿಸಿ ಮುಂದೆ ಪ್ರಯಾಣ ಬೆಳೆಸಿ ೨ ಕಿ.ಮೀ.ದೂರದ ಸ್ಥಳದಲ್ಲಿ  ಶ್ರೀರಾಮಚಂದ್ರಾಪುರದಲ್ಲಿ ವಿಶ್ರಾಂತಿಗೆ ಉಳಿದನು. ಆತ ತಂಗಿದ್ದ ಆ ಸ್ಥಳ ಶ್ರೀರಾಮಚಂದ್ರಾಪುರ ಎಂದು ಪ್ರಸಿದ್ಧವಾಯಿತು. ಶಂಕಾರಾಚಾರ್ಯರ ಶಿಷ್ಯರಿಂದ ಈ ಸ್ಥಳದಲ್ಲಿ ಮಠ ಸ್ಥಾಪನೆಯಾಗಿ ಈಗ ಶ್ರೀರಾಮಚಂದ್ರಾಪುರ ಮಠ ಎಂದು ಪ್ರಸಿದ್ಧಿಯಾಗಿದೆ.

ಶ್ರೀರಾಮನಿಂದ ಕಿಂ ಕಾರಣಂ ಗಿರಿಃ ಎಂಬ ಉಧ್ಘಾರದಿಂದ ಈ ಸ್ಥಳಕ್ಕೆ ಕಾರಣಗಿರಿ ಎಂಬ ಹೆಸರು ಉಳಿದುಕೊಂಡಿತು. ಪ್ರತಿ ವರ್ಷ ರಾಮ ನವಮಿಯಂದು ರಾಮಚಂದ್ರಾಪುರ ಮಠದಲ್ಲಿ ಮಹಾರಥೋತ್ಸವ ಜರುಗುತ್ತದೆ. ರಥೋತ್ಸವದ ಹಿಂದಿನ ದಿನ ಶ್ರೀರಾಮ ದೇವರ ಉತ್ಸವ ಮೂರ್ತಿಯ ಪಲ್ಲಕ್ಕಿ ೨ ಕಿ.ಮೀ.ದೂರದ ಈ ದೇಗುಲಕ್ಕೆ ಆಗಮಿಸಿ ಪೂಜೆ ನಡೆಯುತ್ತದೆ. ಇದು ಶ್ರೀರಾಮನಿಗೂ ಇಲ್ಲಿನ ವಿನಾಯಕನಿಗೂ ಇರುವ ಸಂಬಂಧದ ಕುರುಹಾಗಿದೆ.

ಇತ್ತೀಚೆಗೆ ವರ್ಷಾನುವರ್ಷ ಸತತ ಅಭಿವೃದ್ಧಿಯ ಪಥದಲ್ಲಿ ಸಾಗುತ್ತಿರುವ ಈ ದೇಗುಲ ದಿನಂಪ್ರತಿ ಸಾವಿರಾರು ಭಕ್ತರನ್ನು ಆಕರ್ಷಿಸುತ್ತಿದೆ. ಪ್ರತಿ ಸಂಕಷ್ಠಿಯಂದು ೪೮ ಕಾಯಿಗಳಿಗೆ ಕಡಿಮೆಯಿಲ್ಲದಷ್ಟು ಸಾಮೂಹಿಕ ಗಣ ಹವನ ನಡೆಯುತ್ತದೆ. ದೇಗುಲದ ಆವರಣದಲ್ಲಿ ಸುಸಜ್ಜಿತ ಕಲ್ಯಾಣ ಮಂಟಪವಿದ್ದು ಹಲವು ಶುಭ ಸಮಾರಂಭಗಳು ಜುರುಗುತ್ತಿರುತ್ತವೆ. ದೇಗುಲದ ಸುತ್ತಲೂ ಸುಮಾರು ೫೦ ಲಕ್ಷ ರೂ.ಅಂದಾಜು ವೆಚ್ಚದಲ್ಲಿ ಚಂದ್ರಶಾಲೆ ನಿರ್ಮಾಣ ಕಾರ್ಯ ನಡೆಯುತ್ತಿದೆ.

ಇಲ್ಲಿನ ಸಿದ್ಧಿವಿನಾಯಕ ಭಕ್ತರ ಅಭೀಷ್ಠಗಳನ್ನು ಸಿದ್ಧಿಸುತ್ತಾನೆಂಬ ಬಲವಾದ ನಂಬಿಕೆಯಿದೆ. ಹಲವು ಭಕ್ತರು ತಮ್ಮ ಕೋರಿಕೆ ಈಡೇರಿದ್ದಕ್ಕಾಗಿ ಹರಕೆ ಒಪ್ಪಿಸುತ್ತಿರುತ್ತಾರೆ. ಈಗ ಎರಡು  ವರ್ಷಗಳ ಹಿಂದೆ ಇಲ್ಲಿನ ಸ್ಥಳಿಯರಾದ ಬೆಂಗಳೂರಿನ ಹೈಕೋರ್ಟ್ನಲ್ಲಿ ವಕೀಲಿ ವೃತ್ತಿ ನಡೆಸುತ್ತಿರುವ ಗಂಗಾಧರ ಐತಾಳ ಒಂದು ಕೋಟಿ ರೂ.ವೆಚ್ಚದಲ್ಲಿ ೧೦೦ ಅಡಿ ಎತ್ತರದ ರಾಜಗೋಪುರ ನಿರ್ಮಿಸಿ ಹರಕೆ ಸಮರ್ಪಿಸಿದರು. ರಾಜ್ಯ ಹೆದ್ದಾರಿಯಲ್ಲಿನ ಈ ರಾಜಗೋಪುರದ ವೈಭವದ ನಡುವೆ ಭಕ್ತರನ್ನು ಹರಸುತ್ತುರುವ ಸಿದ್ಧಿವಿನಾಯಕನ ದರ್ಶನ ಪಡೆದು ಭಕ್ತರು ಧನ್ಯತೆ ಅನುಭವಿಸುತ್ತಿದ್ದಾರೆ.

ಶಿವಮೊಗ್ಗ ಜಿಲ್ಲೆಯ ಪ್ರವಾಸಿ ತಾಣಗಳು
ಕೋಡೂರು ಶ್ರೀಶಂಕರೇಶ್ವರ ದೇಗುಲ

ಕೋಡೂರು ಶ್ರೀಶಂಕರೇಶ್ವರ ದೇಗುಲ ಶಿವಮೊಗ್ಗ ಜಿಲ್ಲೆಯ ಪ್ರಮುಖ ದೇವಾಲಯಗಳಲ್ಲೊಂದು.
ಮಲೆನಾಡಿನ ಸಹ್ಯಾದ್ರಿ ಸೆರಗಿನಲ್ಲಿ ಶಿವನ ಕ್ಷೇತ್ರಗಳು ಸಾಕಷ್ಟಿವೆ. ಆದರೂ ಶಿವಮೊಗ್ಗ ಜಿಲ್ಲೆಯಲ್ಲಿನ ಪಂಚಕ್ಷೇತ್ರಗಳು ಪುರಾತನ ಕಾಲದಿಂದಲೂ ಶ್ರದ್ಧಾಭಕ್ತಿ ಮತ್ತು ನಿರಂತರ ಸೇವೆಗಳಿಂದ ಬಹು ಪ್ರಸಿದ್ಧವಾಗಿವೆ. ಮಲೆಶಂಕರ, ಗುಳುಗುಳಿ ಶಂಕರ, ಹೆಬ್ಬಿಗೆ ಶಂಕರ,ಅಲಸೆ ಶಂಕರ ಮತ್ತು ಕೋಡೂರು ಶಂಕರ ಇವು ಪವಿತ್ರ ಪಂಚ ಕ್ಷೇತ್ರಗಳು. ಇವುಗಳಲ್ಲಿ ಕೊನೆಯದಾದ ಕೋಡೂರು ಶಂಕರ ಹೊಸನಗರ ತಾಲೂಕಿನ ಕೋಡೂರು ಗ್ರಾಮದಲ್ಲಿದೆ. ಈ ದೇಗುಲ ಸುಂದರ ಶಿಲಾಮಯ ದೇಗುಲ, ಆಕರ್ಷಕ ಭಂಗಿ, ಸುತ್ತಲಿನ ಮಲೆನಾಡ ಪ್ರಾಕೃತಿಕ ಸೌಂದರ್ಯಗಳಿಂದ ಧಾರ್ಮಿಕ ಮತ್ತು ಪ್ರವಾಸಿ ತಾಣವಾಗಿದೆ.

ಸ್ಥಳ ನಿರ್ದೇಶನ
ಹೊಸನಗರ-ಶಿವಮೊಗ್ಗ ಹೆದ್ದಾರಿಯಲ್ಲಿ ಹೊಸನಗರ ತಾಲೂಕು ಕೇಂದ್ರದಿಂದ ಕೇವಲ ೧೫ ಕಿ.ಮೀ.ದೂರದ ಕೋಡೂರಿನಲ್ಲಿ ಹೆದ್ದಾರಿಯಿಂದ ಅರ್ಧ ಕಿ.ಮೀ.ದೂರದಲ್ಲಿರುವ ಈ ದೇಗುಲ ವಿಶಿಷ್ಠ ಶಿಲ್ಪಕಲಾ ಶೈಲಿಯಿಂದ ದೂರ ದಿಂದಲೇ ಕೈಬೀಸಿ ಕರೆಯುತ್ತದೆ.

ಸ್ಥಳ ಪುರಾಣ

ಕಾಮ ದಹನದ ನಂತರ ಕೋಪಾತಿರೇಕದ ರುದ್ರನಾಗಿ , ಲಯಕಾರನಾಗಿ ವಿಜೃಂಬಿಸಿದ ಶಿವ ಈ ಸ್ಥಳದಲ್ಲಿ ಶಾಂತನಾಗಿ ನೆಲೆನಿಂತನಂತೆ, ಈಶ್ವರನ ಜೊತೆ ಆಗಮಿಸಿದ್ದ ಮಾತೆ ಪಾರ್ವತಿ ದೇವಿ ಮಹಿಷ ಮರ್ದಿನಿಯಾಗಿ ದುಷ್ಟ ನಿಗ್ರಹ ಮಾಡಿ ಶಿಷ್ಠ ಪರಿಪಾಲನಾ ಕಾರ್ಯದ ಆತ್ಮ ತೃಪ್ತಿಯನ್ನು ಇಲ್ಲಿ ಶಿವನಿಗೆ ನಿವೇದಿಸಿ ಸಂತಸ ಹೊಂದಿದಳು  ಎಂಬ ಸ್ಥಳ ಪುರಾಣವಿದೆ.

ಈ ದೇವಾಲಯದ ಮುಂಭಾಗದಲ್ಲಿ ಶಿಲಾಶಾಸನವಿದ್ದು ವಿಜಯನಗರ ಸ್ಥಾಪಕರಾದ ಹಕ್ಕಬುಕ್ಕರು ವಿದ್ಯಾರಣ್ಯ ಮಹರ್ಷಿಗಳ ಅಣತಿಯಂತೆ ಕಾರಣಗಿರಿಯ ಸಿದ್ಧಿವಿನಾಯಕ ಸ್ವಾಮಿಗೆ ಪೂಜೆ ಸಲ್ಲಿಸಿ ಹಿಂದಿರುಗುವಾಗ ಇಲ್ಲಿಗೆ ಬಂದು ತಂಗಿದ್ದರಂತೆ. ಈ ಪ್ರದೇಶದ ಸುತ್ತಮುತ್ತಲು ಆಡಳಿತ ನಡೆಸಲು ರಾಜ ಪ್ರತಿನಿಧಿಯ ಆಯ್ಕೆ ಬಗ್ಗೆ ಸಮಾಲೋಚನೆ ನಡೆಸಿದ್ದರಂತೆ. ರಾತ್ರಿ ಮಲಗಿದ್ದಾಗ ಈಶ್ವರ ಪ್ರತ್ಯಕ್ಷನಾಗಿ ವರ ಪ್ರಸಾದ ನೀಡಿದನಂತೆ, ಇದರಿಂದ ಸಂತುಷ್ಟರಾದ ಸಹೋದರರು ಈ ದೇಗುಲದ ನಿರ್ವಹಣೆಗೆ ಭೂಮಿಯನ್ನು ದಾನವಾಗಿ ನೀಡಿದ ಉಲ್ಲೇಖವಿದೆ.

ಹರಕೆ
ಇಲ್ಲಿನ ಶಿವನಿಗೆ ರುದ್ರಾಭಿಷೇಕ ಅತಿ ಪ್ರಿಯವಾಗಿದ್ದು ಆಗಮಿಸುವ ಭಕ್ತರು ರುದ್ರಾಭಿಷೇಕದ ಹರಕೆ ಹೊತ್ತು ತೀರಿಸುತ್ತಾರೆ. ಸಂತಾನಪ್ರಾಪ್ತಿ, ವೈವಾಹಿಕ ಸಂಬಂಧ, ಉದ್ಯೋಗ ಲಭ್ಯತೆ, ವಿದ್ಯಾಪ್ರಗತಿ ಮತ್ತು ಕೃಷಿಕಾರ್ಯದಲ್ಲಿ ಉನ್ನತಿ ಹಾಗೂ ಮನೋಗತ ನಿವೇದನೆಗೆ ಭಕ್ತರು ಆಗಮಿಸಿ ಪೂಜೆ ಸಲ್ಲಿಸುತ್ತಾರೆ. ಸುಮಾರು ೧೦ ಸಾವಿರಕ್ಕೂ ಅಧಿಕ ಕುಟುಂಬಗಳು ಈ ದೇವರನ್ನು ಕುಲದೇವರೆಂದು ಆರಾಧಿಸುತ್ತಿವೆ.

ಶ್ರಾವಣಮಾಸದಂದು ನಿತ್ಯ ಶತರುದ್ರಾಭಿಷೇಕ, ಅಲಂಕಾರ ಪೂಜೆ, ಎಳ್ಳಿನ ಪಂಚಕಜ್ಜಾಯ ನೈವೇದ್ಯ ನಡೆಯುತ್ತದೆ. ನವರಾತ್ರಿಯ ೧೦ ದಿನಗಳ ಕಾಲ ಶಿವಕಲ್ಪೋಕ್ತ ಪೂಜೆ, ಸಹಸ್ರನಾಮ ಪೂಜೆ ಜರುಗುತ್ತದೆ, ವಿಜಯದಶಮಿಯಂದು ಗ್ರಾಮದ ಪ್ರಮುಖ ಬೀದಿಗಳಲ್ಲಿ ದೇವರ ಪಲ್ಲಕ್ಕಿ ಉತ್ಸವ , ಬನ್ನಿಮಂಟಪ ಪ್ರವೇಶ ಸೀಮೋಲ್ಲಂಘನ ವೈಭವ ಮತ್ತು ಓಕುಳಿ ನಡೆಯುತ್ತದೆ. ಪ್ರತಿ ವರ್ಷ ಕಾರ್ತೀಕ ಬಹುಳ ಅಮಾವಾಸ್ಯೆಯಂದು ದೇವರ ರಥೋತ್ಸವ ಅತ್ಯಂತ ವೈಭವದಿಂದ ನಡೆಯುತ್ತದೆ. ಮಹಾ ಶಿವರಾತ್ರಿಯಂದು ಸಾಮೂಹಿಕ ರುದ್ರಪಾರಾಯಣ, ಶತರುದ್ರ ಹವನ, ರುದ್ರಾಭಿಷೇಕ, ದೀಪಾಲಂಕಾರ ಸೇವೆ, ಪ್ರಾಕಾರ ಉತ್ಸವ, ಪಲ್ಲಕ್ಕಿ ಉತ್ಸವ, ಅಖಂಡ ಭಜನೆ ಇತ್ಯಾದಿಗಳು ನಡೆಯುತ್ತವೆ.

ಆಡಳಿತ
ಮುಜರಾಯಿ ಇಲಾಖೆಗೆ ಸೇರಿದ ಈ ದೇವಾಲಯದ ಸಮಗ್ರ ಪ್ರಗತಿಗೆ ಶ್ರೀಶಂಕರೇಶ್ವರ ದೇವಸ್ಥಾನ ವ್ಯವಸ್ಥಾಪನಾ ಸಮಿತಿ ಮತ್ತು ಶ್ರೀಶಂಕರೇಶ್ವರ ಜನ ಸೇವಾ ಟ್ರಸ್ಟ್ ಎಂಬ ಎರಡು ಸಂಘಟನೆಗಳ ಮೂಲಕ ಸುಮಾರು ೨೫ ಲಕ್ಷ ರೂ.ಅಂದಾಜು ವೆಚ್ಚದಲ್ಲಿ ವಿವಿಧ ಅಭಿವೃದ್ಧಿ ಕಾರ್ಯ ನಡೆಸಲಾಗುತ್ತಿದೆ. ದೇವಾಲಯದ ಆವರಣದಲ್ಲಿ ಚಪ್ಪಡಿ ಹಾಸುವಿಕೆ, ಶಿಥಿಲ ಚಂದ್ರಶಾಲಾ ಕಟ್ಟದ ಪುನಃನಿರ್ಮಾಣ, ಹೆಬ್ಬಾಗಿಲು ರಚನೆ ,ಪ್ರಾಕಾರ ನೆಲಗಟ್ಟು ದುರಸ್ತಿ ಇತ್ಯಾದಿ ಕಾರ್ಯ ಭರದಿಂದ ನಡೆಯುತ್ತದೆ, ದೇವಾಲಯದ ಸನಿಹ ಕಲ್ಯಾಣ ಮಂಟಪ ಮತ್ತು ಸಮುದಾಯ ಭವನ ನಿರ್ಮಾಣ ಸಹ ನಡೆಯುತ್ತಿದ್ದು ಸ್ಥಳೀಯ ಗ್ರಾಮಸ್ಥರು ಮತ್ತು ದೂರದ ಊರುಗಳ ಭಕ್ತರು ಉದಾರ ಧನಸಹಾಯ ಅಗತ್ಯವಿದೆ. 
ದೇವಾಲಯದ ಶಿಲ್ಪ ರಚನೆ ಮತ್ತು ಕಂಬಗಳ ರಚನೆ ವಿಶಿಷ್ಠವಾಗಿದ್ದು ಪ್ರವಾಸಿಗರು ಮತ್ತು ಶಿಲ್ಪಕಲಾ ಅಧ್ಯಯನ ನಿರತರಿಗೆ ಈ ದೇಗುಲ ಸದಾ ಮುಕ್ತವಾಗಿದೆ.

ದೇವಾಲಯಗಳು
ಕರ್ನಾಟಕದ ಪುಣ್ಯ ಕ್ಷೇತ್ರಗಳು
ಇರಾವತಿ ಕರ್ವೆ

ಇರಾವತಿ ಕರ್ವೆ ಒಬ್ಬ ಪ್ರಸಿದ್ಧ ಶಿಕ್ಷಣ ತಜ್ಞೆ, ಲೇಖಕಿ ಮತ್ತು ಮಾನವಶಾಸ್ತ್ರಜ್ಞೆ. ಭಾರತದಲ್ಲಿ ಆಗಿನ್ನೂ ಮಾನವಶಾಸ್ತ್ರ ಎಂಬ ವಿಷಯವು ಶೈಶವಾವಸ್ಥೆಯಲ್ಲಿದ್ದಾಗ ಈ ವಿಷಯದಲ್ಲಿ ಸಾಧನೆ ಮಾಡಿದ ಪ್ರಥಮ ಭಾರತೀಯ ಮಹಿಳೆ ಇರಾವತಿ ಕರ್ವೆಯವರು.

ಆರಂಭದ ದಿನಗಳು ಮತ್ತು ವಿದ್ಯಾಭ್ಯಾಸ
ಇರಾವತಿಯವರು ೧೯೦೫ರಲ್ಲಿ ಈಗಿನ ಮಯನ್ಮಾರ್ ಅಥವಾ ಆಗಿನ ಬರ್ಮ ದೇಶದಲ್ಲಿ ಜನಿಸಿದರು. ಅವರು ಶ್ರೀಮಂತ ಚಿತ್ಪಾವನ್ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ಗಣೇಶ ಹರಿ ಕರ್ಮಾರ್ಕರ್ ಅವರು ಬರ್ಮ ಹತ್ತಿ ಕಂಪೆನಿಗೆ ಕೆಲಸ ಮಾಡುತ್ತಿದ್ದರು. ಇರಾವತಿಯವರು ಪುಣೆಯಲ್ಲಿ ವಸತಿ ಶಾಲೆಯಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ ಮಾಡಿ ನಂತರ ಮತ್ತು ಫರ್ಗುಸನ್ ಕಾಲೇಜಿನಲ್ಲಿ ತತ್ತ್ವಶಾಸ್ತ್ರ ಕಲಿತರು. 
ಮುಂಬಯಿ ವಿಶ್ವವಿದ್ಯಾಲಯದಿಂದ ೧೯೨೮ರಲ್ಲಿ ಚಿತ್ಪಾವನ ಬ್ರಾಹ್ಮಣರ ಬಗೆಗಿನ ಸಂಶೋಧನೆಗೆ ಸ್ನಾತಕೋತ್ತರ ಪದವಿ ಪಡೆದರು. ಇರಾವತಿ ಕರ್ವೆಯವರು ದಿನಕರ ಧೋಂಡೋ ಕರ್ವೆಯವರನ್ನು ಮದುವೆಯಾದರು. ದಿನಕರ ಅವರು ಇರಾವತಿಯವರನ್ನು ಉನ್ನತ ವಿದ್ಯಾಭ್ಯಾಸಕ್ಕಾಗಿ ಜರ್ಮನಿಗೆ ಕಳುಹಿಸಿದರು. ಇರಾವತಿಯವರು ಜರ್ಮನಿಯಲ್ಲಿ ಮಾನವಶಾಸ್ತ್ರದಲ್ಲಿ ಡಾಕ್ಟೊರೇಟ್ ಪದವಿ ಪಡೆದರು.

ಉದ್ಯೋಗ
ಇರಾವತಿಯವರು ೧೯೩೧ರಿಂದ ೧೯೩೬ರ ತನಕ ಮುಂಬಯಿಯ ಎಸ್ಎನ್‍ಡಿಟಿ ಮಹಿಳಾ ವಿಶ್ವವಿದ್ಯಾಲಯದಲ್ಲಿ ಆಡಳಿತಾಧಿಕಾರಿಯಾಗಿ ಕೆಲಸ ಮಾಡಿದರು. ಜೊತೆಗೇ ಅವರು ಬೋಧನೆ ಮತ್ತು ಸಂಶೋಧನೆಗಳನ್ನೂ ಮಾಡಿದರು. ೧೯೩೯ರಲ್ಲಿ ಅವರು ಪುಣೆಯ ಡೆಕ್ಕನ್ ಕಾಲೇಜಿಗೆ ವರ್ಗಾವಣೆ ಮಾಡಿಸಿಕೊಂಡರು. ಅವರು ಕೊನೆ ತನಕ ಅಲ್ಲಿಯೇ ಇದ್ದರು. ಇರಾವತಿ ಕರ್ವೆಯವರು ಭಾರತದ ಮೊತ್ತಮೊದಲ ಮಾನವಶಾಸ್ತ್ರಜ್ಞೆಯಾಗಿದ್ದರು. 
ಅವರ ಆಸಕ್ತಿಯ ಕ್ಷೇತ್ರಗಳು ಹಲವಾರಿದ್ದವು. ಅವುಗಳೆಲ್ಲ ಮಹಿಳಾ ಸಂಬಂಧಿ ವಿಷಯಗಳ ಸುತ್ತಲೇ ಇದ್ದವು. ಅವರಿಗೆ ಜಾನಪದದಲ್ಲೂ ಆಸಕ್ತಿಯಿತ್ತು. ಅವರಿಗೆ ಮಾನವಶಾಸ್ತ್ರ, ಜಾತಿವಾದ, ಇfತಾದಿಗಳು ಮತ್ತು ಅವುಗಳ ಒಂದರೊಡನೊಂದು ಸಂಬಂಧಗಳ ಬಗ್ಗೆ ಸಂಶೋಧನೆಯಲ್ಲಿ ಆಸಕ್ತಿಯಿತ್ತು. ಅವರು ಪುಣೆ ವಿಶ್ವವಿದ್ಯಾಲಯದಲ್ಲಿ ಮಾನವಶಾಸ್ತ್ರ ವಿಭಾಗವನ್ನು ಹುಟ್ಟುಹಾಕಿದರು. ಹಲವು ವರ್ಷಗಳ ಕಾಲ ಅದರ ಮುಖ್ಯಸ್ಥೆಯಾಗಿ ಕೆಲಸ ಮಾಡಿದರು. ಅವರು ಮರಾಠಿ ಮತ್ತು ಇಂಗ್ಲೀಷಿನಲ್ಲಿ ಬರೆಯುತ್ತಿದ್ದರು.

ಕೃತಿಗಳು
 Kinship Organization in India (Deccan College, 1953), ಭಾರತದಲ್ಲಿರುವ ಹಲವು ಸಮಾಜಶಾಸ್ತ್ರ ಸಂಸ್ಥೆಗಳ ಅಧ್ಯಯನ
 Hindu Society — an interpretation (Deccan College, 1961), ಹಿಂದು ಸಮಾಜದ ಅಧ್ಯಯನ.
 Maharashtra — Land and People (1968), ಮಹಾರಾಷ್ಟ್ರದಲ್ಲಿರುವ ಹಲವು ಸಂಸ್ಥೆಗಳು ಮತ್ತು ಧಾರ್ಮಿಕ ಆಚಾರಗಳ ಅಧ್ಯಯನ
 Yuganta (ಯುಗಾಂತ), ಮಹಾಭಾರತದ ಹಲವು ಪಾತ್ರಗಳ ಅಧ್ಯಯನ ಮತ್ತು ವಿಮರ್ಶೆ. ಮರಾಠಿಯಲ್ಲಿರುವ ಈ ಕೃತಿಗೆ ೧೯೬೮ರ ಕೇಂದ್ರ ಸಾಹಿತ್ಯ ಅಕಾದೆಮಿ ಪುರಸ್ಕಾರ ಸಂದಿದೆ. ಕನ್ನಡದಲ್ಲಿ ಈ ಕೃತಿಯನ್ನು ಮೊದಲ ಬಾರಿಗೆ ಎಚ್. ಎಸ್. ಶಿವಪ್ರಕಾಶರು ಅನುವಾದಿಸಿದ್ದು ನಂತರ ಕೇಂದ್ರ ಸಾಹಿತ್ಯ ಅಕಾದೆಮಿಯವರು ಅನುವಾದಿಸಿ ಪ್ರಕಟಿಸಿದ್ದರು. 
 ಪರಿಪೂರ್ತಿ (ಮರಾಠಿ) 
 ಭೋವರ (ಮರಾಠಿ)
 ಅಮಚಿ ಸಂಸ್ಕೃತಿ (ಮರಾಠಿ)
 ಸಂಸ್ಕೃತಿ (ಮರಾಠಿ)
 ಗಂಗಾಜಲ (ಮರಾಠಿ)

ಬಾಹ್ಯ ಸಂಪರ್ಕ
ಯುಗಾಂತ ಪುಸ್ತಕದ ಬಗ್ಗೆ ಶ್ರೀಹರ್ಷ ಹೆಗಡೆಯವರ ಬ್ಲಾಗ್
ಯುಗಾಂತ ಪುಸ್ತಕದ ಬಗ್ಗೆ ಒಂದು ವಿಮರ್ಶೆ

ಉಲ್ಲೇಖ

ಭಾರತದ ಮಹಿಳಾ ವಿಜ್ಞಾನಿಗಳು
ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ಚದರವಳ್ಳಿ

ಚದರವಳ್ಳಿ ಕರ್ನಾಟಕ ರಾಜ್ಯದ, ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲ್ಲೂಕಿನ ಹಳ್ಳಿ. ಸಾಗರದಿಂದ ಸುಮಾರು ೩೦ ಕಿಲೋಮೀಟರು ದೂರದಲ್ಲಿದೆ. ಇಲ್ಲಿ ಶ್ರೀ ಹರೀಶ ಶರ್ಮಾ ಶ್ರೀಮತಿ ವಿಜಯಲಕ್ಷ್ಮೀ ಮತ್ತು ಶ್ರೀನಿವಾಸ ಭಟ್ಟರು ದಂಪತಿಗಳ ಮಗನಾಗಿ ಜನಿಸಿದ್ದರು. ಇವರೇ ಮುಂದೆ ಸಂನ್ಯಾಸ ಸ್ವೀಕರಿಸಿ ರಾಮಚಂದ್ರಾಪುರ ಮಠದ ಪೀಠಾಧ್ಯಕ್ಷರಾದರು. 

ಸಾಗರದಿಂದ ಚದರವಳ್ಳಿಗೆ ಹೋಗುವ ದಾರಿಯಲ್ಲಿ ಶರಾವತಿ ನದಿ ಹರಿಯುತ್ತಿದೆ. ಲಿಂಗನಮಕ್ಕಿ ಅಣಿಕಟ್ಟೆಯಿಂದಾಗಿ ಈ ದಾರಿಗೆ ಅಡ್ಡಲಾಗಿ ಹಿನ್ನೀರು ನಿಂತಿದ್ದು ಲಾಂಚಿನ ಮೂಲಕ ದಾಟಿ ಸಾಗಬೇಕು. ಹೀಗೆ ಸಾಗುವಾಗ ಪ್ರಕೃತಿ ಸೌಂದರ್ಯವನ್ನು ಆರಾಧಿಸುವವು ವಿಶೇಷವಾದ ಆನಂದವನ್ನು ಅನುಭವಿಸುತ್ತಾರೆ. ಈ ಆನಂದವನ್ನು ಸವಿಯಲೋಸ್ಕರವೇ ಅನೇಕರು ಈ ದಾರಿಯಲ್ಲಿ ಪ್ರಯಾಣ ಮಾಡುತ್ತಾರೆ.

ಶಿವಮೊಗ್ಗ ಜಿಲ್ಲೆ
ಸಾಗರ ತಾಲ್ಲೂಕು
ಸಾಗರ ತಾಲೂಕಿನ ಪ್ರವಾಸಿ ತಾಣಗಳು
ಮಲೆನಾಡು
ಅಡುಗೆ ಬಡ್ತಿಯರು

ಅಡುಗೆ ಮಾಡುವುದೂ ಒಂದು ಕಲೆ.ಇದಕ್ಕೆ ತನ್ನದೇ ಆದ ಇತಿಹಾಸ ಮತ್ತು ಪರಂಪರೆ ಇದೆ. ಹಿಂದಿನ ಕಾಲದಲ್ಲಿ ಪುರುಷರು ಮಾತ್ರ ಸಂಪಾದನೆ ಅಥವಾ ಸೇವಾಮನೋಭಾವದಿಂದ ಬೇರೆಯವರ ಮನೆ ಅಥವಾ ಸಭೆ ಸಮಾರಂಭಗಳಲ್ಲಿ ಅಡುಗೆ ಮಾಡುತ್ತಿದ್ದರು. ಇಂಥವರನ್ನು ಅಡುಗೆ ಬಟ್ಟರೆಂದು ಕರೆಯುತ್ತಿದ್ದರು. ಈಗ ಬದಲಾದ ಕಾಲಘಟ್ಟದಲ್ಲಿ ಪುರುಷಂತೆ ಮಹಿಳೆಯರೂ ಎಲ್ಲ ಕೆಲಸಗಳನ್ನೂ ಮಾಡುತ್ತಿದ್ದಾರೆ, ಅಡುಗೆಯನ್ನೂ ಮಾಡುತ್ತಿದ್ದಾರೆ. ಇಂಥವರನ್ನು ಅಡುಗೆ ಬಡ್ತಿಯರು ಎಂದೇ ಕರೆಯುತ್ತಾರೆ.
ಅಡುಗೆ ಮಾಡುವುದು ಈಗ ಸ್ವಲ್ಪ ಸಂಕೀರ್ಣವಾಗುತ್ತಿದೆ. ಹಿಂದಿನಂತೆ ಸರಳವೂ ಅಲ್ಲ, ಸುಲಭವೂ ಅಲ್ಲ. ಹಾಗಾಗಿ ಪ್ರತಿ ಮನೆಯ ಮತ್ತು ಸಂದರ್ಭದ ಅಭಿರುಚಿ ಮತ್ತು ಔಚಿತ್ಯವನ್ನು ಅರಿತೇ ಅಡುಗೆ ಮಾಡಬೇಕಾಗುತ್ತದೆ. ಇಲ್ಲದಿದ್ದರೆ ಅನಗತ್ಯ ಸಮಸ್ಯೆಗಳನ್ನು ಎದುರಿಸಬೇಕಾಗುತ್ತದೆ. ಇದರಲ್ಲಿ ಯಶಸ್ವಿಯಾದವರು ಇಂದಿನ ಪೈಪೋಟಿ ಯುಗದಲ್ಲಿ ತೇರ್ಗಡೆಯಾಗುತ್ತಾರೆ.
ಕನ್ನಡದ ಸುಪ್ರಸಿದ್ಧ ಕವಿ ಅಡಿಗರು ಹೇಳಿರುವಂತೆ " ಜಾತಕರ್ಮದಿಂದ ಅಪರಕರ್ಮದ" ತನಕ ಈ ಅಡುಗೆ ಬಡ್ತಿಯರ ಆವಶ್ಯಕತೆ ಇದ್ದೇ ಇದೆ. ಸಮಾರಂಭದ ಗಾತ್ರ, ಸಮಯ ಮತ್ತು ಔಚಿತ್ಯವರಿತು ಕೆಲಸ ಮಾಡಬೇಕಾಗುತ್ತದೆ.ತುಂಬ ದುಬಾರಿ ಕಾಲವಾಗಿರುವದರಿಂದ ಮಿತವ್ಯಯದ ಮೇಲೂ ಗಮನ ಕೊಡಬೇಕಾಗುತ್ತದೆ.
ಜೀವನ
ಅಗಸ್ತ್ಯ

ಅಗಸ್ತ್ಯ ಸಪ್ತರ್ಷಿಗಳಲ್ಲಿ ಒಬ್ಬನು.
ಪ್ರಜಾಪತಿ ಬ್ರಹ್ಮನ ಪುತ್ರ ಮರೀಚಿ. ಈ ಮರೀಚಿಯ ಮಗ ಕಶ್ಯಪ. ಈ ಕಶ್ಯಪರಿಗೆ ಅದಿತಿಯಲ್ಲಿ ಮಿತ್ರಾವರುಣರೆಂಬ ಯಮಳರು ಜನಿಸಿದರು. ಒಮ್ಮೆ ಈ ಮಿತ್ರಾವರುಣರು ಭವ್ಯವಾದ ಯಜ್ಞವೊಂದನ್ನು ಮಾಡಲು ತೊಡಗಿದರು. ಅದಕ್ಕಾಗಿ ಎಲ್ಲ ದೇವತೆಗಳೂ, ಮುನಿಗಳೂ, ಪಿತೃದೇವತೆಗಳೂ ಬಂದು ಸೇರಿದ್ದರು. ಅಲ್ಲಿಗೆ ಅಪ್ಸರೆಯರಲ್ಲಿ ಅತಿ ಲಾವಣ್ಯವತಿಯಾದ ಊರ್ವಶಿಯು ಬಂದಳು. ದೀಕ್ಷಾಬದ್ಧರಾದ ಮಿತ್ರಾವರುಣರು ಈಊರ್ವಶಿಯನ್ನು ನೋಡಿದರು. ಅವಳನ್ನು ನೋಡುವ ಮಾತ್ರದಿಂದಲೇ ಅವರ ಮನಸ್ಸಿನಲ್ಲಿ ವಿಕಾರವುಂಟಾಯಿತು. ಕಠೋರವಾದ ನಿಷ್ಠೆಯಿಂದ ಆಚರಿಸಿದ ಅವರ ಬ್ರಹ್ಮಚರ್ಯ ಸಡಿಲಗೊಂಡಿತು. ಅವರಿಬ್ಬರಿಗೂ ವೀರ್ಯಸ್ಖಲನವಾಯಿತು. ಅದನ್ನು ಕುಂಭವೊಂದರಲ್ಲಿ ರಕ್ಷಿಸಿದರು. ಅದರಿಂದ ಎರಡು ಶಿಶುಗಳು ಹುಟ್ಟಿಬಂದವು. ಹಾಗೆ ಹುಟ್ಟಿದ ಮೊದಲ ಶಿಶುವೇ ಅಗಸ್ತ್ಯ. ಆದ್ದರಿಂದಲೇ ಇವರು ಕುಂಭಸಂಭವ.
ಅಗಸ್ತ್ಯ ಮಹರ್ಷಿ ವಾತಾಪಿಯನ್ನು ಜೀರ್ಣಿಸಿಕೊಂಡವರು. ಇವರು ವಿಂಧ್ಯಪರ್ವತದ ಸೊಕ್ಕನ್ನು ಮುರಿದವರು. ಈ ಮಹರ್ಷಿಗಳು ಒಮ್ಮೆ ಇಡೀ ಸಮುದ್ರವನ್ನು ಕುಡಿದರು. 
ಶ್ರೀ ರಾಮ ರಾವಣನೊಂದಿಗೆ ಯುದ್ಧ ಮಾಡುತ್ತಿರುವಾಗ ಅಲ್ಲಿಗೆ ಅಗಸ್ತ್ಯ ಮಹರ್ಷಿ ಬಂದು ಶ್ರೀರಾಮನಿಗೆ ಆದಿತ್ಯ ಹೃದಯ ಸ್ತೋತ್ರವನ್ನು ಉಪದೇಶ ಮಾಡಿದರು.

ಖಗೋಳ ಶಾಸ್ತ್ರದಲ್ಲಿ
ಮಹಾವ್ಯಾಧ (ಒರೈಯನ್) ನಕ್ಷತ್ರಪುಂಜದ ಪೂರ್ವ-ದಕ್ಷಿಣಕ್ಕೆ ಇರುವ ಲುಬ್ಧಕದ (ಸಿರಿಯಸ್) ದಕ್ಷಿಣದಲ್ಲಿರುವ ಸಮಾನಪ್ರಕಾಶದ ನಕ್ಷತ್ರವೇ ಅಗಸ್ತ್ಯ (ಕ್ಯಾನೊಪಸ್). ಇದು ಕರಿನಾ ಪುಂಜದ ಪ್ರಥಮ ನಕ್ಷತ್ರ. ಭೂಮಿಯಿಂದ ಇದರ ದೂರ 65೦ ಜ್ಯೋತಿರ್ವರ್ಷಗಳು. ಇದರ ಪ್ರಕಾಶ ಸೂರ್ಯಪ್ರಕಾಶದ ಸುಮಾರು 1,೦೦,೦೦೦ದಷ್ಟು. ಕಾಣುವ ಅತಿ ಪ್ರಕಾಶಮಾನ ನಕ್ಷತ್ರಗಳಲ್ಲಿ ಇದು ಎರಡನೆಯದು.

ತಮಿಳು ಸಾಹಿತ್ಯದಲ್ಲಿ
ತಮಿಳು ನಾಡಿನ ಪೊದಿಯಲ್ ಬೆಟ್ಟದಲ್ಲಿ ನೆಲೆಸಿ ತಮಿಳುಭಾಷೆಗೆ ಜನ್ಮವಿತ್ತನೆಂದೂ ಅಗತ್ತಿಯಂ ಎಂಬ ಪ್ರಥಮ ತಮಿಳುವ್ಯಾಕರಣವನ್ನು ಬರೆದನೆಂದೂ ತಮಿಳು ಪ್ರಥಮ ಸಾಹಿತ್ಯ ಸಂಘದ ಅಧ್ಯಕ್ಷನಾಗಿದ್ದನೆಂದೂ ತಮಿಳು ಸಾಹಿತ್ಯದಲ್ಲಿ ವರ್ಣಿತವಾಗಿದೆ.

ಉಲ್ಲೇಖಗಳು

ಹಿಂದೂ ಋಷಿಗಳು
ಹಿಂದೂ ಧರ್ಮ
ಕುಟ್ಟವಲಕ್ಕಿ

ಅನ್ನದಂತೆ ಅವಲಕ್ಕಿಯೂ ಒಂದು ಜನಪ್ರಿಯ ಆಹಾರ. ಅವಲಕ್ಕಿಯನ್ನು ಮೊಸರಿನೊಂದಿಗೆ, ಉಪ್ಪಿನಕಾಯಿಯೊಂದಿಗೆ ಅಥವಾ ಒಗ್ಗರಣೆ ಹಾಕಿಯೂ ತಿನ್ನಬಹುದು.ಇಂಥ ಅವಲಕ್ಕಿ ಹೆಚ್ಚು ಸಮಯ ಉಪಯೋಗಿಸಲಾಗುವುದಿಲ್ಲ.ಆದ್ದರಿಂದ ಇಂಥ ಅವಲಕ್ಕಿಗೆ ಬದಲಾಗಿ ನಾವು ಕುಟ್ಟವಲಕ್ಕಿಯನ್ನು ಬಳಸಬಹದು. 

ಮಾರುಕಟ್ಟೆಯಲ್ಲಿ ಸಿಗುವ ದಪ್ಪ ಅಥವಾ ತೆಳು ಅವಲಕ್ಕಿಯನ್ನು ಮಿಕ್ಸರ್ ನಲ್ಲಿ ಪುಡಿಮಾಡಿದರೆ ಅದು ಕುಟ್ಟವಲಕ್ಕಿಯಾಗುತ್ತದೆ. ಯಾವುದು ಕುಟ್ಟಲ್ಪಟ್ಟ ಅವಲಕ್ಕಿಯೋ ಅದು ಕುಟ್ಟವಲಕ್ಕಿ.ಇದನ್ನು ಹಾಗೆಯೇ ತಿನ್ನದೆ ಒಗ್ಗರಣೆ ಹಾಕಿ ತಿನ್ನಬೇಕು. ಅಥವಾ ಹಸಿಯಾಗಿಯೂ ಅಂದರೆ ಕಚ್ಚಾ ಆಗಿಯೂ ತಿನ್ನಬಹುದು. ಇದಕ್ಕೆ ಮೊಸರು ಅಥವಾ ಮಜ್ಜಿಗೆ ಬೆರಸಿಕೊಂಡು ತಿನ್ನಬಹುದು.ಬಿಸಿಮಾಡದೆ ಹಸಿಯಾಗಿ ಬಳಸಬಹದಾದ ಅತಿ ಸುಲಭ " ಸಿದ್ಧಪಡಿಸಿದ" ಆಹಾರವಿದು.

ಭಾರತದ  ಕರ್ನಾಟಕದ ಮಲೆನಾಡು ಹಾಗೂ ಸಮುದ್ರ ತೀರದ ಜಿಲ್ಲೆಗಳಲ್ಲಿ ಪ್ರಮುಖವಾಗಿ ಕಾಣಸಿಗುವ 'ಹವ್ಯಕ' ಎಂಬ  ಬ್ರಾಹ್ಮಣರ ಉಪಪಂಗಡದಲ್ಲಿ ಈ ಪದಾರ್ಥವನ್ನು ಹೆಚ್ಚಿಗೆ ತಯಾರಿಸುತ್ತಾರೆ.
 
ಈ ಅವಲಕ್ಕಿಯ ಪ್ರಸ್ತಾಪ " ಭಾಗವತ" ದಲ್ಲಿಯೂ ಬರುತ್ತದೆ. ಕುಚೇಲ ಕೃಷ್ಣನನ್ನು ಭೇಟಿಯಾಗುವಾಗ ಅವಲಕ್ಕಿಯನ್ನು ತೆಗೆದುಕೊಂಡು ಹೋಗುತ್ತಾನೆ. ನಾವೂ ಹೀಗೆ- ಊರಿಂದೂರಿಗೆ ಹೋಗುವಾಗ ಕುಟ್ಟವಲಕ್ಕಿಯನ್ನು ತೆಗೆದುಕೊಂಡು ಹೋಗಬಹುದು. ಇದರ ಮತ್ತೊಂದು ಧನಾತ್ಮಕ ಅಂಶವೆಂದರೆ ಇದು ಬೇಗ ಕೆಡುವುದಿಲ್ಲ. ಪ್ರಯಾಣದ ನಡುವೆ ಬಸ್ಸು, ರೈಲುಗಳಲ್ಲಿ ಪ್ರಯಾಣಿಸುವಾಗಲೂ ತಿನ್ನಬಹುದು. ತಟ್ಟೆಯ ಬದಲಾಗಿ ಕಾಗದವನ್ನು ಬಳಸಿಯೂ ತಿನ್ನಬಹುದು.

ಹವ್ಯಕರ ಅಡುಗೆಗಳು
ಕಶ್ಯಪ

ಕಶ್ಯಪ  ಸಪ್ತರ್ಷಿಗಳಲ್ಲಿ ಒಬ್ಬ . ಮರೀಚಿ ಮಹರ್ಷಿಯ ಮಗ. ಅತ್ಯಂತ ಪ್ರಾಚೀನನೆಂದು ಶ್ರುತಿಗಳು ಹೇಳುತ್ತವೆ. ವೇದಮಂತ್ರ ದ್ರಷ್ಟಾರನಾದ ಈತನ ವ್ಯಕ್ತಿತ್ವ ಬಹುಮುಖಶಕ್ತಿಯ ಪ್ರತೀಕವಾಗಿ ತೋರುತ್ತದೆ. ಪ್ರಜಾಪಿತ ಬ್ರಹ್ಮನ ಮಗನಾದ ಮರೀಚಿ ಮಹರ್ಷಿ ಕರ್ದಮ ಮುನಿಯ ಮಗಳಾದ ಕಲಾಳನ್ನು ಮದುವೆಯಾದರು. ಈ ದಂಪತಿಗಳಿಗೆ ಜನಿಸಿದ ಮಗನೇ ಕಶ್ಯಪ. ಈತನಿಗೆ ದಿತಿ, ಅದಿತಿ, ದನು, ಕಲಾ, ದನಾಯು, ಸಿಂಹಿಕಾ, ಕ್ರೋಧಾ, ಪ್ರಾಧಾ, ವಿಶ್ವಾ, ವಿನತಾ, ಕಪಿಲಾ, ಮುನಿ, ಕದ್ರು ಎಂಬ ಹದಿಮೂರು ಮಂದಿ ಹೆಂಡತಿಯರು. ಅದಿತಿಯ ಮಕ್ಕಳೇ ಆದಿತ್ಯರು. ದಿತಿಯ ಮಕ್ಕಳು ದೈತ್ಯರು. ಉಳಿದ ಪತ್ನಿಯರಲ್ಲಿ ನಾಗರು, ಉರಗರು ಮೊದಲಾದವರ ಉತ್ಪತ್ತಿಯಾಯಿತು. ದಿವಸ್ವಂತನಿಗೂ ಗರುಡನಿಗೂ ಕಶ್ಯಪನೇ ತಂದೆ. ಈತ ಒಬ್ಬ ಪ್ರಜಾಪತಿಯೂ ಆಗಿದ್ದ. ವಾಮನಾವತಾರದಲ್ಲಿ ವಿಷ್ಣುವಿಗೆ ಈತ ಪಿತ, ಪರಶುರಾಮನಿಗೂ ದಾಶರಥಿ ರಾಮನಿಗೂ ಪುರೋಹಿತ.

ಬ್ರಹ್ಮನ ಸೃಷ್ಟಿಕಾರ್ಯದಲ್ಲಿ ಇವರ ಪಾತ್ರ ಮಹತ್ತರವಾದುದು.

ಉಲ್ಲೇಖಗಳು

ಹಿಂದೂ ಋಷಿಗಳು
ಹಿಂದೂ ಧರ್ಮ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೊತ್ತಂಬರಿ ಸೊಪ್ಪಿನ ತಂಬುಳಿ



ಕೊತ್ತಂಬರಿ ಸೊಪ್ಪಿನ ತಂಬುಳಿ

ಕೊತ್ತಂಬರಿ ಸೊಪ್ಪಿನ ತಂಬುಳಿಯನ್ನು ಮಾಡುವ ವಿಧಾನ
ಸ್ವಲ್ಪ ಕೊತ್ತಂಬರಿ ಸೊಪ್ಪು ಸೋಚಿ ಕತ್ತರಿಸಿ ಇಟ್ಟು ಕೊಳ್ಳುವುದು. ಅದಕ್ಕೆ ಒಂದು ಸಣ್ಣ ಲೋಟದಷ್ಟು ತೆಂಗಿನತುರಿಯನ್ನು ಸೇರಿಸುವುದು. ಸ್ವಲ್ಪ ಉಪ್ಪನ್ನು ಸೇರಿಸಿ, ರುಬ್ಬುವುದು. ಇದಕ್ಕೆ ಹದವಾಗಿ ಮಜ್ಜಿಗೆಯನ್ನು ಸೇರಿಸಿ, ಒಗ್ಗರಣೆ ಕೊಡುವುದು. ಇದೆ ತರಹ ಶುಂಠಿ ತಂಬುಳಿ, ಮಾವಿನಕಾಯಿ ತಂಬುಳಿ, ಜಾಯಿಕಾಯಿ ತಂಬುಳಿ, ಒಂದೆಲೆಗ ಸೊಪ್ಪಿನ ತಂಬುಳಿಗಳನ್ನು ತಯಾರಿಸಬಹುದು.

ಹವ್ಯಕರ ಅಡುಗೆಗಳು
ಮಜ್ಜಿಗೆ ತಂಬುಳಿ



ಮಜ್ಜಿಗೆ ತಂಬುಳಿ ಬಿಸಿ 
ಒಲೆಯ ಮೇಲೆ ಬಾಣಲಿ ಇಟ್ಟುಕೊಳ್ಳುವುದು. ಎಣ್ಣೆ, ಸಾಸಿವೆ, ಜೀರಿಗೆ, ಒಣಮೆಣಸಿನಕಾಯಿ ಒಗ್ಗರಣೆ ಮಾಡಿ, ಸ್ವಲ್ಪ ನೀರನ್ನು ಹಾಕಬೇಕು. ಅದಕ್ಕೆ ರುಚಿಗೆ ತಕ್ಕಷ್ಟು ಉಪ್ಪು ಮತ್ತು ಬೆಲ್ಲ ಸೇರಿಸಿ.ನೀರು ಕುದಿದ ಮೇಲೆ ಮಜ್ಜಿಗೆಯನ್ನು ಸೇರಿಸಿದರೆ ಮಜ್ಜಿಗೆ ತಂಬುಳಿ ತಯಾರು.

ಹವ್ಯಕರ ಅಡುಗೆಗಳು
ನೆಲ್ಲಿ ಸಟ್ಟಿನ ತಂಬುಳಿ



ನೆಲ್ಲಿ ಸಟ್ಟಿನ ತಂಬುಳಿ
ತಂಬುಳಿ ತಯಾರಿಸುವ ಅರ್ಧ ಗಂಟೆಯ ಮೊದಲು 6-8 ನೆಲ್ಲಿ ಸಟ್ಟುಗಳನ್ನು ನೀರಿನಲ್ಲಿ ನೆನೆಸಿ, ನಂತರ ಸ್ವಲ್ಪ ತೆಂಗಿನತುರಿಯೊಂದಿಗೆ ನುಣ್ಣಗೆ ರುಬ್ಬುವುದು. ರುಚಿಗೆ ತಕ್ಕಷ್ಟು ಉಪ್ಪು ಮತ್ತು ಬೆಲ್ಲ ಸೇರಿಸಿ. ಚೆನ್ನಾಗಿ ಕುದಿಸಿ,ಸಾಸಿವೆ,ಜೀರಿಗೆ,ಒಣಮೆಣಸಿನಕಾಯಿ ಒಗ್ಗರಣೆ ಮಾಡಿದರೆ ಬಿಸಿ ಬಿಸಿ ನೆಲ್ಲಿ ಹಿಂಡಿ ತಂಬುಳಿ ತಯಾರು.

ಹವ್ಯಕರ ಅಡುಗೆಗಳು
ಶರಣ ಸಂಸ್ಕೃತಿ

ಹನ್ನೆರಡನೇ ಶತಮಾನ ರಾಜಕೀಯ, ಮತಧರ್ಮ, ಭಾಷೆ, ಸಾಹಿತ್ಯ, ಸಾಮಾಜಿಕ ಬದಲಾವಣೆಗಳಿಂದಾಗಿ ವಿಶೇಷ ಮಹತ್ವ ಪಡೆದಿದೆ. ಶರಣ್ಯಭಾವದಿಂದ ಶಿವನನ್ನು ಆರಾಧಿಸಿ ಕೊನೆಯಲ್ಲಿ ಶಿವನೇ ಆಗುವ ಭಕ್ತರನ್ನು 'ಶಿವಶರಣರು' ಎಂದು ಹೇಳಬಹುದು. ನಡೆ-ನುಡಿಗಳಲ್ಲಿ ಅಂತರವಿರದ ಇವರ ಜೀವನದ ಆದರ್ಶಗಳೇ ಶರಣ ಸಂಸ್ಕೃತಿ. ಈ ಶರಣರು ರಚಿಸಿದ ವಚನ ಸಾಹಿತ್ಯವನ್ನೇ ಇಲ್ಲಿ 'ಶರಣ ಸಾಹಿತ್ಯ' ಎಂದು ಕರೆಯಬಹುದು. ಶರಣ ಸಾಹಿತ್ಯದಲ್ಲಿ ಶರಣ ಸಂಸ್ಕೃತಿಯನ್ನು ಕಾಣಬಹುದು.

ಶರಣ ಸಂಸ್ಕೃತಿಯ ಪ್ರಧಾನ ಲಕ್ಷಣ ಕಾಯಕ. ಕಾಯಕ ನಿಷ್ಠೆಯ ಬಗ್ಗೆ ಯಾವ ಮತಧರ್ಮವೂ ಇಷ್ಟೊಂದು ಪ್ರಾಮುಖ್ಯತೆ ಕೊಟ್ಟಿರಲಿಲ್ಲ. 'ಕಾಯಕವೇ ಕೈಲಾಸ' ಎಂದ ಬಸವಣ್ಣ  'ಉದ್ಯೋಗಂ ಪುರುಷ ಲಕ್ಷಣಂ' ಎಂದು ಸಾರಿದಂತಿದೆ.
' ಕಾಯಕದಲ್ಲಿ ನಿರತವಾದರೆ
ಗುರುದರ್ಶನವಾದರೂ ಮರೆಯಬೇಕು
ಲಿಂಗಪೂಜೆಯಾದರೂ ಮರೆಯಬೇಕು'
ಎಂದು ಹೇಳುವ ಶರಣರ ಮಾತುಗಳು ಗುರುವಾದರೂ ಕಾಯಕದಿಂದಲೇ ಜೀವನ್ಮುಕ್ತಿ ಎಂಬ ಸಾಲುಗಳು ಶರಣ ಸಂಸ್ಕೃತಿಯಲ್ಲಿ ಕಾಯಕಕ್ಕೆ ಶರಣರು ನೀಡಿದ ಪ್ರಾಶಸ್ತ್ಯವನ್ನು ಸಾರಿ ಹೇಳುತ್ತವೆ.

ಶರಣ ಸಂಸ್ಕೃತಿಯಲ್ಲಿ ಲಿಂಗಸಮಾನತೆಯನ್ನು ಕಾಣಬಹುದು. 'ಸತಿಪತಿಗಳೊಂದಾದ ಭಕ್ತಿ ಒಪ್ಪುವುದು ಶಿವಂಗೆ' ಎನ್ನುವ ಶರಣರ ವಚನದ ಸಾಲುಗಳು ಇದಕ್ಕೆ ಪುಷ್ಠಿ ನೀಡುತ್ತವೆ. ಸತಿಪತಿಗಳಿಬ್ಬರು ವಚನಗಳನ್ನು ರಚಿಸಿದ ಉದಾಹರಣೆಗಳಿವೆ. 
ಮೊಲೆ ಮೂಡಿ ಬಂದರೆ ಹೆಣ್ಣೆಂಬರು
ಗಡ್ಡ ಮೀಸೆ ಬಂದರೆ ಗಂಡೆಂಬರು
ನಡುವೆ ಸುಳಿವಾತ್ಮ ಗಂಡೂ ಅಲ್ಲ ಹೆಣ್ಣು ಅಲ್ಲ
ಹೀಗೆ ಶರಣ ಸಂಸ್ಕೃತಿಯಲ್ಲಿ ಲಿಂಗಸಮಾನತೆಗೆ ವಚನಗಳನ್ನು ಉದಾಹರಣೆ ನೀಡಬಹುದು.

ಶರಣ ಸಂಸ್ಕೃತಿಯ ಇನ್ನೊಂದು ಲಕ್ಷಣ 'ಭಕ್ತಿ'. ಭಕ್ತ ಮತ್ತು ದೇವರ ನಡುವಿನ ದಲ್ಲಾಳಿಗಳನ್ನು ಧಿಕ್ಕರಿಸಿದ ಶರಣರು  'ತನ್ನಾಶ್ರಯದ ರತಿಸುಖವನು, ತಾನುಂಬ ಊಟವನು ಬೇರೆ ಮತ್ತೊಬ್ಬರ ಕೈಯಲ್ಲಿ ಮಾಡಿಸಬಹುದೆ?' ಎಂದು ಪ್ರಶ್ನಿಸಿದ್ದಾರೆ. ದೇವಾಲಯಗಳ ನಿರ್ಮಾಣವನ್ನು ಪ್ರಬಲವಾಗಿ ವಿರೋಧಿಸುತ್ತಾರೆ. ನರದೇಹವೇ - ಹರದೇವಾಲಯ ಎನ್ನುತ್ತಾರೆ. 'ಕಾಲೇ ಕಂಬ ದೇಹವೇ ದೇಗುಲ ಶಿರವೇ ಹೊನ್ನ ಕಳಸವಯ್ಯ' ಎನ್ನುವ ಬಸವಣ್ಣನವರ ವಚನದ ಸಾಲುಗಳಲ್ಲಿ ಈ ವಿಚಾರ ಅನಾವರಣಗೊಂಡಿದೆ.

ಸಾಮಾಜಿಕ ಸಮಾನತೆ, ಮರ್ತ್ಯ ಲೋಕದ ಹಿರಿಮೆ, ಆತ್ಮವಿಮರ್ಶೆ, ನಡೆ-ನುಡಿಯಲ್ಲಿ ಒಂದಾಗುವಿಕೆ, ಸಂಸಾರದಲ್ಲಿ ಸಹಿಷ್ಣುತೆ, ಸಾಮಾಜಿಕ ಬದ್ಧತೆ, ವೈಚಾರಿಕತೆ, ಸರ್ವರಿಗೂ ಸಮಬಾಳು, ಸರ್ವರಿಗೂ ಸಮಪಾಲು ಎಂಬುದನ್ನು ಶರಣ ಸಂಸ್ಕೃತಿ ಪ್ರತಿಪಾದಿಸುತ್ತದೆ. ಮೌಢ್ಯ, ಶ್ರೇಣೀಕೃತ ಸಮಾಜ, ವರ್ಣಬೇಧ, ಶೋಷಣೆ, ಅಸಮಾನತೆ, ವೇದಾಗಮಪುರಾಣ ಬಹುದೇವತೋಪಾಸನೆ ಮುಂತಾದವುಗಳನ್ನು ಪ್ರಬಲವಾಗಿ ವಿರೋಧಿಸುತ್ತದೆ.

ಶರಣ ಸಂಸ್ಕೃತಿಯಲ್ಲಿರುವ ಹತ್ತು ಹಲವು ವಿಚಾರಧಾರೆಗಳು ಇಂದಿನ ಸಮಾಜಕ್ಕೆ ಅವಶ್ಯಕ ಎನ್ನುವುದನ್ನು ಒಪ್ಪಬಹುದಲ್ಲವೇ?

ಲಿಂಗಾಯತ
ಬಸವಣ್ಣ
ದೊಡ್ಡ ಪತ್ರೆ ತಂಬುಳಿ



ದೊಡ್ಡ ಪತ್ರೆ ತಂಬುಳಿ ಮಾಡುವ ವಿಧಾನ
8-10 ದೊಡ್ಡ ಪತ್ರೆ ಎಲೆಗಳನ್ನು ಸಣ್ಣಗೆ ಹೆಚ್ಚಿ, ಒಲೆಯ ಮೇಲೆ ಬಾಣಲಿ ಇಟ್ಟುಕೊಳ್ಳುವುದು. ಎಣ್ಣೆ, ಸಾಸಿವೆ, ಜೀರಿಗೆ, ಒಣಮೆಣಸಿನಕಾಯಿ ಒಗ್ಗರಣೆ ಮಾಡಿ, ಹೆಚ್ಚಿದ ದೊಡ್ಡ ಪತ್ರೆ ಎಲೆಗಳನ್ನು ಹುರಿದು, ಸ್ವಲ್ಪ ನೀರನ್ನು ಹಾಕಬೇಕು. ಅದಕ್ಕೆ ರುಚಿಗೆ ತಕ್ಕಷ್ಟು ಉಪ್ಪು ಸೇರಿಸಿ. ನೀರು ಕುದಿದ ಮೇಲೆ ಮಜ್ಜಿಗೆಯನ್ನು ಸೇರಿಸಿದರೆ ದೊಡ್ಡ ಪತ್ರೆ ತಂಬುಳಿ ತಯಾರು.

ಹವ್ಯಕರ ಅಡುಗೆಗಳು
ಆಹಾರ
ಅಬ್ಬಿನೀರು

ಅಬ್ಬಿನೀರು ಪ್ರಕೃತಿಯ ಒಂದು ವರ. ಇದು ವರ್ಷವಿಡೀ ದೊರೆತಾಗ ನೀರಿನ ಸಮಸ್ಯೆಗಳೇ ಬಗೆಹರಿದಂತೆ.ನೀರಿನ ಒರತೆ ಹೆಚ್ಚಾಗಿದ್ದು ಅದು ಸಹಜವಾಗಿ ಮುಂದೆ ಮುಂದೆ ಹರಿದು ಬರುವ ನೀರಿಗೆ "ಅಬ್ಬಿನೀರು" ಎಂದು ಹೆಸರು. ಇದನ್ನು ಮಲೆನಾಡು ಮತ್ತು ಕರಾವಳಿ ಪ್ರದೇಶಗಳಲ್ಲಿ ನೋಡಬಹುದು.
ಅಬ್ಬಿನೀರು ಕೆಲವು ಕಡೆ ವರ್ಷವಿಡೀ ದೊರೆತರೆ ಮತ್ತು ಕೆಲವುಕಡೆ ಮಳೆಗಾಲದಲ್ಲಿ ಮಾತ್ರ ದೊರೆಯುತ್ತದೆ.ಹಿಂದೆ ಈ ನೀರನ್ನು ಬಿದುರಿನ ಕಿರುದೋಣಿಗಳ ಮೂಲಕ ಪಡೆಯುತ್ತಿದ್ದರು. ಈಗೀಗ ಪ್ಲಾಸ್ಟಿಕ್ ಕೊಳವೆಗಳ ಮೂಲಕ ಪಡೆಯುತ್ತಿದ್ದಾರೆ.ಒಂದು ಮನೆಯಿಂದ ಹತ್ತು ಅಥವಾ ನೂರು ಮನೆಗಳ ಸದಸ್ಯರೂ ಈ ಅಬ್ಬಿನೀರನ್ನು ಬಳಸುತ್ತಿದ್ದಾರೆ.
ಅಬ್ಬಿನೀರು ಅನೇಕ ಸಮಸ್ಯೆಗಳನ್ನೂ ಹುಟ್ಟುಹಾಕಬಹುದು. ಕೆಲವು ಬಾರಿ ಹರಿಯುವ ನೀರು ಮಲಿನವಾಗಿರಬಹುದು. ಕೆಲವು ಬಾರಿ ನೀರಿನ ಹಂಚಿಕೆ ಬಗ್ಗೆಯೇ ಜಗಳಗಳಾಗಬಹುದು. ಆದ್ದರಿಂದ ಹೊಂದಾಣಿಕೆ ಮಾಡಿಕೊಂಡು ಸಮಸ್ಯೆಗಳು ಬಾರದಂತೆ ಬಳಸಬೇಕು.
ನೈಸರ್ಗಿಕ ವಿಜ್ಞಾನ
ಪದ್ಮಾವತಿ ದೇವಸ್ಥಾನ, ವಡಂಬೈಲು

ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲ್ಲೂಕಿನಲ್ಲಿರುವ ಜೋಗದಿಂದ ಸುಮಾರು 12 ಕಿ.ಮೀ. ದೂರದಲ್ಲಿರುವ ವಡಂಬೈಲು ಎಂಬಲ್ಲಿ ಈ ಕ್ಷೇತ್ರವಿದೆ. ಶರಾವತಿ ವಿದ್ಯದಾಗಾರದ ಪ್ರದೇಶವಾದ್ದರಿಂದ ಜೋಗದಿಂದ ಮೊದಲು ಅನುಮತಿ ಪತ್ರವನ್ನು ತೆಗೆದುಕೊಂಡು ಹೋಗಬೇಕು. ಚೆಕ್ ಪೋಸ್ಟ್ ಕೂಡ ಇದೆ. ಪ್ರಕೃತಿಯ ಮಡಿಲಲ್ಲಿ ಶ್ರೀ ಪದ್ಮಾವತಿ ಅಮ್ಮನವರ ದೇವಾಲಯವಿದೆ. ಶರಾವತಿ ತಟದಲ್ಲಿರುವ ಈ ದೇವಾಲಯ ಶರಾವತಿಯ ಹಿನ್ನೀರಿನಿಂದ ಆವೃತವಾಗಿದೆ. ದೇವಾಲಯದ ಸುತ್ತಮುತ್ತಲ ಪ್ರದೇಶ ಹಸಿರು ವನರಾಜಶಿಯಿಂದ ಕಂಗೊಳಿಸುತ್ತಿದೆ. ಶಾಂತಿ ಧಾಮವಾಗಿರುವ ಈ ದೇವಾಲಯವುಜೈನ ಪರಂಪರೆಯ ಇತಿಹಾಸವನ್ನು ಹೊಂದಿದೆ. ಅತಿ ಎತ್ತರವಾಗಿರುವ ಆದಿಶೇಷನ ವಿಗ್ರಹವೂ ಇಲ್ಲಿ ಇದೆ. ಈ ದೇವಾಲಯಕ್ಕೆ ರಾಜ್ಯದ ಅನೇಕ ಕಡೆಗಳಿಂದ ಭಕ್ತಾದಿಗಳು ಬರುತ್ತಾರೆ. ಇಲ್ಲಿ ಬಂದ ಭಕ್ತಾದಿಗಳಿಗೆ ವಸತಿ ಊಟದ ವ್ಯವಸ್ಥೆಯೂ ಇದೆ.

ಇಲ್ಲಿಂದ ಸುಮಾರು 2ಕಿ.ಮೀ. ದೂರದಲ್ಲಿ ಒಂದು ಶಿವನ ದೇವಾಲಯವಿದೆ. ಇದಕ್ಕೆ ಮರಾಠಿಕೇರಿ ಶ್ವೇತ ಲಿಂಗ ಎಂದು ಕರೆಯುವರು. ಸುಮಾರು 15ನೇ ಶತಮಾನಕ್ಕಿಂತ ಹಿಂದಿನ  ಇತಿಹಾಸ ಹೊಂದಿರುವ ಇದನ್ನು ಸಾಳ್ವ ಹೊನ್ನ ನರೇಂದ್ರನ ಕಾಲದಲ್ಲಿ ನಿರ್ಮಾಣವಾಗಿದ್ದೆಂದು ಹೇಳಲಾಗುತ್ತಿದೆ. ಈ ದೇವಾಲಯವನ್ನು ರಾಣಿ ಚೆನ್ನ ಭೈರಾದೇವಿಯು ಪುನರ್ ನಿರ್ಮಿಸಿದಳು. ಬಂಕನಬಳ್ಳು ಬಸದಿಯ ಒಳಗಡೆ ಇದ್ದ ಕಾರಣ ಇದನ್ನು ಬಸದಿಲಿಂಗ ಎನ್ನುತ್ತಿದ್ದರು ಇದು ವಟ್ಟಕ್ಕಿ ಮನೆತನದ ಸುಪರ್ಧಿಯಲ್ಲಿತ್ತು.(ಶಾಸನದ ಕಲ್ಲು ನೀರಿನಲ್ಲಿ ಮುಳುಗಡೆಯಾಗಿದೆ.) ವಟ್ಟಕ್ಕಿ ಮನೆತನದವರೇ ಇದರ ವಾರಸ್ದಾರರಾಗಿದ್ದರು. ಶಿವನ ಪೂಜೆಯನ್ನು ಪಾರಂಪರಿಕವಾಗಿ ಬಂಕನಬಳ್ಳು ಮನೆತನ ನಡೆಸಿಕೊಂಡು ಹೋಗುತ್ತಿತ್ತು. ಈ ದೇವಾಲಯದ ಶಿವಲಿಂಗವು ಬಿಳಿ ಬಣ್ಣದಲ್ಲಿದ್ದು ಶ್ವೇತಲಿಂಗವಾಗಿದೆ. ನಾಡಿನಲ್ಲಿ ಎಲ್ಲೂ ಕಾಣ ಸಿಗದ ಅಪರೂಪದ ೨ನೇ ಶಿವಲಿಂಗಗೆ ಇದಾಗಿದೆ.
ಬಂಕನಬಳ್ಳು ಬಸದಿಯು 1920 ರಲ್ಲಿ ಬಿದರೂರು ಹಾಗು ಮಳಲಿಗೆ ಸ್ಥಳಾಂತರಿಸಲಾಯಿತು. ಆದರೆ ಶಿವಲಿಂಗ ಹಾಗು ನಾಗರ ನೂರಾರು ವಿಗ್ರಹಗಳು ಕ್ಷೇತ್ರಪಾಲ ದೇವರು ಅಲ್ಲಿಯೇ ಇದ್ದವು. ಕಾಲಕ್ರಮೇಣ 1940ರಿಂದ ಬಂಕನಬಳ್ಳಿನ ಈ ಮೇಲಿನ ದೇವರುಗಳನ್ನು ಒಳಗೊಂಡಂತೆ ಹುಳಗೋಡು, ಕೇದಿಗೆಪಾಲು, ಸುಂಕದಮನೆ ಹೆರ್ಕಣಿ ವರೆಗೂ ಪೂಜಾ ಕಾರ್ಯವನ್ನು ಹಂಜಕ್ಕಿಯ ಪುಟ್ಟಸ್ವಾಮಿ ಹಾಗು ಪುಟ್ಟಯ್ಯಗೌಡರು ನೆರವೇರಿಸಿಕೊಂಡು ಬಂದಿದ್ದರು. ಈ ಪೂಜಾ ಅಧಿಕಾರವನ್ನು ವಟ್ಟಕ್ಕಿ ಪದ್ಮಯ್ಯಗೌಡರು ನೀಡಿದ್ದರು. 1963 ರವರೆಗೂ ಸತತವಾಗಿ 23 ವರ್ಷ ಹಂಜಕ್ಕಿ ಮನೆತನವೇ ಶಿವಲಿಂಗದ ಪೂಜಾಕರ್ತರಾಗಿದ್ದರು. 1963 ಸೆಪ್ಟೆಂಬರ್ ತಿಂಗಳಲ್ಲಿ ವಟ್ಟಕ್ಕಿ ಬೊಮ್ಮಯ್ಯಗೌಡರು ಹಾಗು ಹಂಜಕ್ಕಿ ಪುಟ್ಟಯ್ಯಗೌಡರ ಆಣತಿಯಂತೆ ಈಗಿರುವ ಸ್ಥಳಕ್ಕೆ ಶಿವಲಿಂಗವನ್ನು ಸ್ಥಳಾಂತರಿಸಲಾಯಿತು.

ಉಲ್ಲೇಖ 

ಸಾಗರ ತಾಲೂಕಿನ ಪ್ರವಾಸಿ ತಾಣಗಳು
ಚಿದಂಬರಾಶ್ರಮ

ಚಿದಂಬರಾಶ್ರಮ ಇದು ಕರ್ನಾಟಕ ರಾಜ್ಯದ ತುಮಕೂರು ಜಿಲ್ಲೆಯ ಗುಬ್ಬಿಯಲ್ಲಿದೆ. ಗುಬ್ಬಿ ರೈಲ್ವೆ ನಿಲ್ದಾಣದಿಂದ ಕೂಗಳತೆಯ ದೂರದಲ್ಲಿದೆ. ಇದರ ಸಂಸ್ಥಾಪಕರು ಶ್ರೀ ಚಿದಂಬರ ಸ್ವಾಮಿಗಳು.ಈ ಆಶ್ರಮದ ಆರಾಧ್ಯ ದೈವ ದತ್ತಾಂಜನೇಯ. ಆಂಜನೇಯನೂ ದತ್ತಾತ್ರೇಯನೂ ಒಟ್ಟಿಗೇ ಇರುವುದು ಚಿದಂಬರಾಶ್ರಮದ ಒಂದು ವಿಶೇಷ. ಇಲ್ಲಿ ಹಿಂದಿನಿಂದಲೇ ಆಧುನಿಕ ವಿದ್ಯಾಭ್ಯಾಸದೊಂದಿಗೆ ಆಂಗ್ಲ ಶಿಕ್ಷಣವನ್ನೂ ಕಲಿಯುವ ಅವಕಾಶವಿದೆ.

ಆಶ್ರಮ ಪದ್ಧತಿ
ಹಬ್ಬಾಡುವ ಪದ

ದೀಪಾವಳಿಯ ದಿನದಿಂದ ಪ್ರಾರಂಭವಾಗಿ ಮೂರುದಿನಗಳ ಕಾಲ ದೀಪವನ್ನು ಹಿಡಿದುಕೊಂಡು ಮನೆಮನೆಗೆ ಹೋಗಿ ದೀಪವನ್ನು ಕೊಡುತ್ತಾರೆ. ಹೀಗೆ ದೀಪವನ್ನು ಕೊಡುವಾಗ ವಿಶಿಷ್ಟವಾದ ಪದವನ್ನು ಹಾಡುತ್ತಾರೆ. ಈ ಪದವನ್ನು ಹಬ್ಬಾಡುವ ಪದ ಎನ್ನುತ್ತಾರೆ.

ಸಾಂಪ್ರದಾಯಿಕವಾಗಿ ಇದಕ್ಕೆ ತುಂಬಾ ಮಹತ್ತ್ವವನ್ನು ನೀಡಲಾಗಿದೆ. ಮಲೆನಾಡಿನಲ್ಲಿ ಹಾಗೂ ಕರಾವಳಿಯ ಕೆಲವು ಭಾಗಗಳಲ್ಲಿ ಈ ಸಂಪ್ರದಾಯ ರೂಢಿಯಲ್ಲಿದೆ. ದೀಪಾವಳಿಯ ದಿನ ಸಂಜೆ ನಿರ್ದಿಷ್ಟವಾದ ಮನೆಯಿಂದ ಹೊತ್ತಿಸಿದ ಈ ದೀಪವನ್ನು ಮೂರು ರಾತ್ರಿಗಳ ಕಾಲ ಊರಿನ ಎಲ್ಲ ಮನೆಗಳಿಗೂ ತಲುಪಿಸುತ್ತಾರೆ. ಅದಕ್ಕಾಗಿ ಹಲವಾರು ಜನರು ಕೂಡಿಕೊಂಡು ಹಬ್ಬಾಡುವ ಪದಗಳನ್ನು ಹಾಡುತ್ತಾ ಹೋಗುತ್ತಾರೆ.

ಈ ಹಬ್ಬಾಡುವ ಪದಗಳು ಜಾನಪದ ಶೈಲಿಯಲ್ಲಿ ಇರುತ್ತವೆ. ಈ ಹಾಡಿಗೆ ಕೆಲವು ಪ್ರದೇಶಗಳಲ್ಲಿ "ಅಂಟಿಕೆ -ಪಂಟಿಕೆ" ಪದಗಳು ಎಂದೂ ಕರೆಯುತ್ತಾರೆ.

ಮಲೆನಾಡು
ಸಾಗರ ತಾಲ್ಲೂಕು
ಸಂಪ್ರದಾಯ
ಹಬ್ಬಗಳು
ಕಣಹಬ್ಬ

ರೈತ ಬೆಳೆದ ಬೆಳೆಗಳನ್ನು ಹಸನು ಮಾಡಿ, ತೂಕ ಮಾಡಿ ಮಾರುಕಟ್ಟೆಗೆ ಕಳುಹಿಸಬೇಕಾಗುತ್ತದೆ. ಹಾಗೆ ಕಳುಹಿಸುವ ಮೊದಲು ಸಂತೋಷದಿಂದ ಹಬ್ಬದ ಸಂಭ್ರಮದಲ್ಲಿರುತ್ತಾನೆ. ಇದಕ್ಕೆ ಕಣಹಬ್ಬವೆಂದು ಹೆಸರು.ಸುಮಾರಾಗಿ ಇಂಥ ಸುಗ್ಗಿ ಬೇಸಗೆಯಲ್ಲಿಯೇ ಬರುತ್ತದೆ. ಮನೆಮಂದಿ, ಕೆಲಸಗಾರರು ಮತ್ತು ಬಂಧುಗಳೂ ಕೂಡ ಈ ಕಣಹಬ್ಬದಲ್ಲಿ ಭಾಗವಹಿಸುತ್ತಾರೆ.

ಕಣದಲ್ಲಿಯೇ ಊಟ
ಕಣಹಬ್ಬದಂದು ಮನೆಯವರೆಲ್ಲರೂ ಕಣದಲ್ಲಿಯೇ ಕೆಲಸ ಮಾಡುತ್ತಿರುತ್ತಾರೆ. ಮನೆಗೆ ಹೋಗಲೂ ಬಿಡುವಿರುವುದಿಲ್ಲ. ಹಾಗಾಗಿ ಊಟದ ವ್ಯವಸ್ಥೆಯನ್ನೂ ಕಣದಲ್ಲಿಯೇ ಮಾಡುತ್ತಾರೆ. ಕೆಲಸಗಾರರು, ಬಂಧುಗಳು ಎಲ್ಲರೂ ಅಲ್ಲಿಯೇ ಸೇರುತ್ತಾರೆ. ಆಸಕ್ತಿ ಹಾಗೂ ಅರ್ಹತೆ ಇದ್ದವರು ಹಾಡುತ್ತಾರೆ, ಮಕ್ಕಳು ಕುಣಿಯುತ್ತಾರೆ. ಎಲ್ಲರೂ ಒಂದಾಗಿ ಕಣದಲ್ಲಿಯೇ ಊಟಮಾಡುತ್ತಾರೆ.

ಕಣದಲ್ಲಿಯೇ ತೂಕ
ರೈತರಿಗೆ ಸಹಜವಾಗಿಯೇ ಒಂದು ಹುಮ್ಮಸ್ಸಿರುತ್ತದೆ. ತಾವು ಬೆಳೆದ ಬೆಳೆಗಳನ್ನೆಲ್ಲ ತಾವೇ ತೂಕ ಮಾಡಿ, ಚೀಲಗಳಿಗೆ ತುಂಬುತ್ತಾರೆ. ಅನುಕೂಲವಿದ್ದವರು ತಮ್ಮ ವಾಹನಗಳಲ್ಲಿಯೇ ಪೇಟೆಗೆ ಸಾಗಿಸುತ್ತಾರೆ. ಕೊನೆಗೆ ಕಣದಲ್ಲಿ ಏನೂ ಉಳಿದಿಲ್ಲವೆಂದು ಖಾತ್ರಿ ಮಾಡಿಕೊಂಡೇ ಕಣವನ್ನು ಬಿಟ್ಟು ಹೊರಡುತ್ತಾರೆ.

ಉಳ್ಳವರು ಇಲ್ಲದವರಿಗೆ
ಒಂದು ಊರಿನ ಎಲ್ಲರೂ ಕಣಮಾಡಿಕೊಳ್ಳುವಷ್ಟು ಶ್ರೀಮಂತರಾಗಿರುವುದಿಲ್ಲ. ಅಥವಾ ಅವರ ಬೆಳೆಯೂ ಅತ್ಯಂತ ಕಡಿಮೆಯಿರಬಹುದು. ಆದರೂ ಒಕ್ಕಲುತನ ಮಾಡಲೇಬೇಕಲ್ಲವೇ? ಅಂಥವರಿಗಾಗಿ ಉಳ್ಳವರು ಇಲ್ಲದವರಿಗೆ ಕಣ ಬಿಟ್ಟುಕೊಡುವ ಸಹೃದಯರೂ ಇದ್ದಾರೆ.

ಅಪಾಯಗಳೂ, ಅನಾಹುತಗಳೂ
ಕಣ ಹಬ್ಬಗಳ ಸಮಯದಲ್ಲಿ ಅನೇಕ ಅಪಾಯಗಳು ಆಗಬಹುದು. ಅಕಾಲಿಕ ಮಳೆ ಬಂದು ಎಲ್ಲವೂ ನೀರಿನಲ್ಲಿ ಕೊಚ್ಚಿಹೋಗಬಹುದು. ಅಪರೂಪಕ್ಕೆ ಬೆಂಕಿ ತಾಗಿ ಎಲ್ಲವೂ ಸುಟ್ಟು ಹೋಗಬಹುದು. ಭತ್ತ ಅಥವಾ ಧಾನ್ಯ ತೂರುವಾಗ ಪುಟ್ಟ ಮಕ್ಕಳ ಕಣ್ಣಿಗೆ ತಾಗಿ ದೃಷ್ಟಿ ದೋಷ ಆಗಲೂಬಹುದು.

ಕಣದ ರಕ್ಷಣೆ ಸಂಸ್ಕೃತಿಯ ರಕ್ಷಣೆ
ಕಣದ ಮತ್ತೊಂದು ವಿಶೇಷವೆಂದರೆ ಇಲ್ಲಿ ಹಾಡುಗಾರರು, ಕೋಲಾಟವಾಡುವವರು, ಬಸವನಾಡಿಸುವವರು ಮೊದಲಾದವರೆಲ್ಲರೂ ಸೇರುತ್ತಾರೆ.ತಮ್ಮಲ್ಲಿರುವ ಪ್ರತಿಭೆಯನ್ನು ಪ್ರದರ್ಶಿಸುತ್ತಾರೆ. ಹೀಗೆ ಕಣದ ರಕ್ಷಣೆಯೊಂದಿಗೆ ಸಂಸ್ಕೃತಿಯ ರಕ್ಷಣೆಯೂ ಆಗುತ್ತದೆ.

ಇದು ಕಣ ಹಬ್ಬದ ಆಶಯ
ಓಂ ನಮೋ ಬ್ರಹ್ಮಣೇ ನಮೋ ಅಸ್ತ್ವಗ್ನಯೇ ನಮಃ ಪೃಥಿವೈ ನಮ ಓಷಧೀಭ್ಯಃ
ನಮೋ ವಾಚೇ ನಮೋ ವಾಚಸ್ಪತಯೇ ನಮೋ ವಿಷ್ಣವೇ ಬೃಹತೇ ಕರೋಮಿ.

ಜಾನಪದ
ಚಾಲಿಅಡಿಕೆ

ಚಾಲಿಅಡಿಕೆಯು ಭಾರತೀಯರು ತಾಂಬೂಲವನ್ನು ಮೆಲ್ಲಲು ಬಳಸುವ ಒಂದು ವಿಧವಾಗಿದೆ. ಅಡಿಕೆಯನ್ನು ಬೆಳೆಯುವ ಬೆಳೆಗಾರನು ಚಾಲಿ ಅಡಿಕೆ ತಯಾರಿಸಲೋಸುಗವಾಗಿ ಅಡಕೆಯನ್ನು ಅಡಿಕೆಮರಗಳಿಂದ ಕಾಯಾಗಿರುವ ಗೊನೆಯನ್ನು ಕೀಳುವ ಮೊದಲು ಗೊನೆಯನ್ನು ಚನ್ನಾಗಿ ಹಣ್ಣಾಗುವ ತನಕ ಕಾದು ಆನಂತರವೇ ಅಡಿಕೆ ಗೊನೆಗಳನ್ನು ಕೀಳುತ್ತಾರೆ. ಆ ನಂತರ ಮಾಗಿಸಿ ಅಂದರೆ ಗೋಟಾಗಿಸಿ ಬಿಸಿಲಿನಲ್ಲಿ ಒಣಗಿಸುತ್ತಾರೆ. ಪ್ರಖರವಾದ ಬಿಸಿಲಿನಲ್ಲಿ ಕನಿಷ್ಟವೆಂದರೂ ೪೦ ದಿನಗಳು ಕಾಲ ಚನ್ನಾಗಿ ಒಣಗಿಸುತ್ತಾರೆ. ಹೀಗೆ ಒಣಗಿಸಿದ ಅಡಕೆಗೆ ಸಿಪ್ಪೆಗೋಟು ಎನ್ನುತ್ತಾರೆ. ಈ ಸಿಪ್ಪೆಗೊಟಿನ ಸಿಪ್ಪೆಯನ್ನು ಕುಕ್ಕುಕತ್ತಿಯಿಂದ ಬಿಡಿಸಿದಾಗ ಚಾಲಿ ಸಿದ್ದವಾಗುವುದು. ಇದನ್ನು ಸಂಸ್ಕರಿಸುತ್ತಾರೆ. ಸಂಸ್ಕರಿಸುವಾಗ ಸಿದ್ದ ಚಾಲಿರಾಸಿ/ಗುಡ್ಡೆಯಿಂದ, ಕುಕ್ಕು ಕತ್ತಿಯಿಂದ ಸಿಪ್ಪೆ ಬಿಡಿಸುವಾಗ ಚನ್ನಾಗಿ ಸಿಪ್ಪೆಯ ಅಂಶವು ಚಾಲಿ ಅಡಿಕೆ ಯಿಂದ ಬಿಟ್ಟು ಹೋಗಿರದ ಬಿಳಿ ಗೋಟನ್ನು ತೆಗೆದಿರಿಸುತ್ತಾರೆ, ಹಾಗೆಯೇ ಚನ್ನಾಗಿ ಬಿಳಿ ಬಣ್ಣವಿರದ ಚಾಲಿಯನ್ನು ಸಹ ತೆಗೆದಿರುಸುತ್ತಾರೆ. ಚಾಲಿ ಅಡಿಕೆಯನ್ನು ಹೆಚ್ಚು ದಿನಗಳ ಕಾಲ ಕಾದಿರಿಸಲು ಅಮೋನಿಯಮ್ ನೈಟ್ರೆಟ್ ಹೊಗೆಯಲ್ಲಿ ತೋಯಿಸುವುದು ಅಗತ್ಯ. ಹೀಗೆ ಹೊಗೆ/ದುವಾ ಹಾಕುವದರಿಂದ ಚಾಲಿಯನ್ನು ಕೀಟಬಾದೆಯಿಂದ ರಕ್ಷಿಸಲು ಸಾಧ್ಯವಾಗುವುದು. 

ಚಾಲಿಅಡೆಕೆಯನ್ನು ಪಾನು/ ವೀಳಯದೆಲೆ ಸುಣ್ಣ ಮುಂತಾದ ಇತರ ಹೆಚ್ಚಿನ ಮಸಾಲದೊಂದಿಗೆ ಮೆಲ್ಲುತ್ತಾರೆ. ಊಟದ ನಂತರ ಶುದ್ದ ಪಾನು ಮೆಲ್ಲುವುದು ಆರೋಗ್ಯಕ್ಕೆ ಉತ್ತಮ. ಮುಖ ಕಾಂತಿಯೂ ಹೆಚ್ಚಿ ಸೌಂದರ್ಯ ವೃ‍ದ್ದಿಸುವುದು. ಚಾಲಿ ಅಡಿಕೆಯನ್ನು ರೂಪಾಂತರಗೊಳಿಸಿ ಹಲವು ವಿಧದಲ್ಲಿ ವಯೋಮಾನದ ಅಂತರವಿಲ್ಲದೆ ಭಾರತದಾದ್ಯಂತ ಮತ್ತು ವಿದೇಶಗಳಲ್ಲೂ ಪುರಾತನ ಕಾಲದಿಂದಲೂ ಮತ್ತು ಈಗಲೂ ಬಳಸುವುದು ರೂಢಿಯಲ್ಲಿದೆ.

 

 

ಮಲೆನಾಡು
ಕೃಷಿ
ಅಡಿಕೆ
ಧ್ಯಾನ

ಧ್ಯಾನ, ವ್ಯಕ್ತಿಯ ಮನಸ್ಸಿನ ತರಬೇತಿ ಅಥವಾ ಅರಿವಿನ ಒಂದು ಕ್ರಮವನ್ನು ಉಂಟುಮಾಡುವ ಆಚರಣೆಯಾಗಿದೆ. ಧ್ಯಾನ ಎಂಬ ಪದವು ವಿವಿಧ ವಿಶಾಲ ಆಚರಣೆಗಳನ್ನು ಸೂಚಿಸುತ್ತದೆ. ಅದು ಕೆಲವು ತಂತ್ರಗಳನ್ನು ಒಳಗೊಂಡಿದೆ. ಅವು ವಿಶ್ರಾಂತಿ, ಆಂತರಿಕ ಶಕ್ತಿ ಅಥವಾ ಜೀವ ಶಕ್ತಿ ನಿರ್ಮಿಸುವ ತಂತ್ರಗಳಾಗಿವೆ. ಮತ್ತು ಸಹಾನುಭೂತಿ ಅಭಿವೃದ್ಧಿ, ಪ್ರೀತಿ, ತಾಳ್ಮೆ, ಉದಾರತೆ ಮತ್ತು ಕ್ಷಮೆ ಇವುಗಳೂ ವಿಕಾಸವಾಗುತ್ತವೆ. ಧ್ಯಾನವು ಮನಸ್ಸಿನ ಏಕಾಗ್ರತೆಯಿಂದ ಮಾತ್ರ ಸಾಧ್ಯ. 

ಪತಂಜಲಿ ಮಹರ್ಷಿಗಳು ಯೋಗಸೂತ್ರಗಳನ್ನು ಬರೆದಿದ್ದಾರೆ. ಇದರ ಅನುಷ್ಠಾನವನ್ನು ರಾಜಯೋಗವೆಂದು ಕರೆಯುತ್ತಾರೆ. ಇದಕ್ಕೆ ಅಷ್ಟಾಂಗ ಯೋಗವೆಂತಲೂ ಹೆಸರು. ಯಮ, ನಿಯಮ, ಆಸನ, ಪ್ರಾಣಾಯಾಮ, ಪ್ರತ್ಯಾಹಾರ, ಧಾರಣ, ಧ್ಯಾನ, ಸಮಾಧಿ -ಇವುಗಳನ್ನು ಅಷ್ಟಾಂಗಗಳೆಂದು ಕರೆಯುತ್ತಾರೆ.

तत्र प्रत्ययैकतानता ध्यानम् । (ಯೋಗಶಾಸ್ತ್ರ ೩/೨)

ತೈಲಧಾರೆಯಂತೆ ಅವಿಚ್ಛಿನ್ನವಾಗಿ ಧ್ಯೇಯವಸ್ತುವಿನಲ್ಲಿ ಚಿತ್ತವನ್ನು ನೆಲೆಗೊಳಿಸಿ ನಿಲ್ಲಿಸಿದರೆ ಅದನ್ನು "ಧ್ಯಾನ" ಎನ್ನಲಾಗುತ್ತದೆ.  ಬೇರೆ ಬೇರೆ ಸ್ಥಳಗಳಲ್ಲಿ ಚಿತ್ತವನ್ನು ನಿಲ್ಲಿಸಿದರೆ ಅದನ್ನು ಧಾರಣಾ ಎನ್ನಲಾಗುತ್ತದೆ. ಆದರೆ ಧ್ಯಾನದಲ್ಲಿ ಅವಿಚ್ಛಿನ್ನವಾಗಿ ಚಿತ್ತವನ್ನು ಒಂದೇ ಸ್ಥಳದಲ್ಲಿ ನಿಲ್ಲಿಸಬೇಕು.

ಉಲ್ಲೇಖಗಳು

 ಹಿಂದೂ ಧರ್ಮ
ಯೋಗ
ಜನಪದ ಹಾಡು

ಜನಪದ ಹಾಡು ಎಂದರೆ ಹಳ್ಳಿಯ ಜನರ ಸಂಗೀತ. ಹಳ್ಳಿಯ ಜನರು ತಮ್ಮ ದಿನ ನಿತ್ಯ ಕೆಲಸಗಳನ್ನು ಮಾಡುವಾಗ ಹಾಗೂ ತಮ್ಮ ಬಿಡುವಿನ ಸಂದರ್ಭದಲ್ಲಿ ತಮ್ಮದೇ ಪದಗಳಲ್ಲಿ ಹಾಡುಗಳನ್ನು ಕಟ್ಟಿ ಹಾಡುತ್ತಿದ್ದರು. ಒಬ್ಬ ಮನುಷ್ಯ ಹೀಗೆ ಕಟ್ಟಿ ಹೇಳಿದ ಹಾಡು ಮತ್ತೊಬ್ಬರು ಹೇಳಿಕೊಳ್ಳುತ್ತ ಹೀಗೆ ಎಲ್ಲ ಜನಪದರ ಬಾಯಿಂದ ಬಾಯಿಗೆ ಹಾಡುಗಳನ್ನು ಹಾಡುತ್ತಿದ್ದರು.

ಉದಾಹರಣೆಗೆ : ಒಬ್ಬ ತಾಯಿ ತನ್ನ ಮಗು ಮನೆಯಲ್ಲಿ ಓಡಾಡುತ್ತಿದ್ದರೆ ಆಗುವ ಖುಷಿಯನ್ನು ಹಾಡಿನಲ್ಲಿ ಬಣ್ಣಿಸುವ ರೀತಿಯ ಜನಪದ ಹಾಡಿನ ನಾಲ್ಕು ಸಾಲುಗಳನ್ನು ನೋಡಬಹುದು.

ಕೂಸು ಇದ್ದ ಮನೆಗೆ ಬೀಸಣಿಕೆ ಯಾತಕ... 

ಕೂಸು ಕಂದಯ್ಯ ಒಳ ಹೊರಗ.. ಕೂಸು ಕಂದಯ್ಯ 

ಒಳಹೊರಗ ಆಡಿದರ ಬೀಸಣಿಕೆ ಗಾಳಿ ಸುಳಿದಾವ.. 

ಹೀಗೆ ಜನಪದ ಹಾಡು ತನ್ನತನವನ್ನು ಹಿಂದಿನಿಂದಲೂ ಉಳಿಸಿಕೊಳ್ಳುತ್ತಾ ಬಂದಿದೆ. ಹೀಗೆ ಜನಪದ ಹಾಡಿಗೆ ವಿಶೇಷ ಸ್ಥಾನವನ್ನು ಕೊಡಲಾಗಿದೆ. ಈ ಜನಪದ ಹಾಡುಗಳಿಂದಾಗಿ ಹಳ್ಳಿಯಿಂದ ಹಳ್ಳಿಗೆ, ನಗರದಿಂದ ನಗರಕ್ಕೆ, ಪಟ್ಟಣದಿಂದ ಪಟ್ಟಣಕ್ಕೆ ಜನಪದ ಹಾಡಿನ ಮಹತ್ವವನ್ನು ಜನಪದರು ಪರಿಚಯಿಸಿದ್ದಾರೆ. ಹೀಗೆ ಜನಪದ ಹಾಡುಗಳು ಎಲ್ಲಾ ಕಡೆ ಪರಿಚಯವಾಗಿಬಿಟ್ಟಿದೆ.

ಜಾನಪದ
ಜಾನಪದ ಸಾಹಿತ್ಯ
ತಿಗಳಾರಿ ಲಿಪಿ



ಉಗಮ ಮತ್ತು ವಿಕಾಸ
ಇತರ ಭಾರತೀಯ ಲಿಪಿಗಳಂತೆ ತುಳು ಲಿಪಿಯು ಕೂಡ ಬ್ರಾಹ್ಮೀ ಲಿಪಿಯಿಂದ ವಿಕಸಿತಗೊಂಡಿದೆ. ಈ ಲಿಪಿಯು ಬ್ರಾಹ್ಮಿಜನ್ಯ ಲಿಪಿಯಾದ ಗ್ರಂಥ ಲಿಪಿಯ ಮೂಲಕ ಸುಮಾರು ೧೧-೧೨ನೇ ಶತಮಾನದಲ್ಲಿ ತಮಿಳುನಾಡು-ಕೇರಳ ಪ್ರದೇಶದಿಂದ ಕರ್ನಾಟಕಕ್ಕೆ ಆಗಮಿಸಿತು. ಕ್ರಮೇಣ  ಇಲ್ಲಿಯ ತುಳು ಮತ್ತು ಕನ್ನಡ ಮಾತನಾಡುವ ಕೋಟ,ಹವ್ಯಕ ಬ್ರಾಹ್ಮಣರ ಪ್ರಮುಖ ಲಿಪಿಯಾಯಿತು. ಅತ್ತ ಮಲಯಾಳಂ ಲಿಪಿಯು ಕೇರಳದಲ್ಲಿ ಸಮಕಾಲೀನವಾಗಿ ವಿಕಾಸವಾಯಿತು.

ಮುಖ್ಯ ಸಾಹಿತ್ಯ
ತುಳು ಲಿಪಿಯ ಮುಖ್ಯಭಾಷೆ ಸಂಸ್ಕೃತ . ಬಹುತೇಕ ತಾಳೆಗರಿಗಳು ಧಾರ್ಮಿಕ ವಿಚಾರಕ್ಕೆ ಸಂಬಂಧಪಟ್ಟಿದ್ದಾಗಿವೆ. ವೇದ, ಉಪನಿಷತ್ತುಗಳು, ಪುರಾಣಗಳು, ಮಹಾಭಾರತ, ರಾಮಯಣ, ಕಾವ್ಯ, ಧರ್ಮಶಾಸ್ತ್ರ, ಪೂಜಾಗ್ರಂಥಗಳು ಈ ಲಿಪಿಯಲ್ಲಿ ಲಭಿಸಿವೆ. ಅತಿ ಕಡಿಮೆ ಸಂಖ್ಯೆಯಲ್ಲಿ ಕನ್ನಡ ಮತ್ತು ತುಳು ಹಸ್ತಪ್ರತಿಗಳು ಕಾಣಬರುತ್ತವೆ.

ಉಪಯೋಗಿಸುತ್ತಿದ್ದ ಪ್ರದೇಶ
ಈ ಲಿಪಿ ಕರ್ಣಾಟಕದ ಮಲೆನಾಡು ಹಾಗು ಕರಾವಳಿ ಪ್ರದೇಶದಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿತ್ತು. ಅನೇಕ ಹಸ್ತಪ್ರತಿಗಳು ಉತ್ತರ ಕನ್ನಡ, ದಕ್ಷಿಣ ಕನ್ನಡ, ಉಡುಪಿ, ಶಿವಮೊಗ್ಗ ಮತ್ತು ಕಾಸರಗೋಡು ಜಿಲ್ಲೆಗಳಲ್ಲಿ ದೊರಕುತ್ತವೆ.

ಹಸ್ತಪ್ರತಿಗಳು ಸಂರಕ್ಷಿತವಾಗಿರುವ ಸ್ಥಳಗಳು
ಉಡುಪಿ ಅಷ್ಟಮಠಗಳಲ್ಲಿ, ಧರ್ಮಸ್ಥಳದಲ್ಲಿ, ಕೆಳದಿ ಸಂಗ್ರಹಾಲಯದಲ್ಲಿ, ಪ್ರಾಚ್ಯಶಾಸ್ತ್ರ ಅಧ್ಯಯನ ಕೇಂದ್ರ,ಮೈಸೂರು,ತಂಜವೂರಿನ ಸರಸ್ವತೀ ಮಹಲ್, ಪುದುಚ್ಚೇರಿ,ಮಲೆನಾಡಿನ ಅನೇಕ ದೇವಸ್ಥಾನ.ಮಠ,ಮನೆಯಲ್ಲಿ ಈ ಲಿಪಿಯ ತಾಳೆಗರಿಗಳನ್ನು ಸಂಗ್ರಹ ಮಾಡಲಾಗಿದೆ.

ತುಳು ಲಿಪಿ ಅಕ್ಷರಮಾಲೆ

 ಲಿಪಿಗಳು

ಉಲ್ಲೇಖಗಳು
ಯಮ(ಯೋಗ)

ಅಹಿಂಸೆ, ಸತ್ಯ, ಅಸ್ತೇಯ, ಬ್ರಹ್ಮಚರ್ಯ, ಅಪರಿಗ್ರಹ ಇವುಗಳನ್ನು ಯಮವೆಂದು ಕರೆಯುತ್ತಾರೆ. ಈ ಯಮ ಮತ್ತು ನಿಯಮಗಳನ್ನು ಸಾರ್ವಭೌಮ ವ್ರತಗಳೆಂದು ಪತಂಜಲಿ ಯೋಗಶಾಸ್ತ್ರ ತಿಳಿಸುತ್ತದೆ. 

 ಅಹಿಂಸೆಯೆಂದರೆ ಯಾವುದೇ ಜೀವಿಗೂ ತ್ರಿಕರಣಗಳಿಂದಲೂ ತೊಂದರೆಯನ್ನು ಉಂಟುಮಾಡದಿರುವುದು.
 ಸತ್ಯವೆಂದರೆ ಇದ್ದುದನ್ನು ಇದ್ದ ಹಾಗೆಯೇ ತ್ರಿಕರಣಗಳಿಂದಲೂ ಸಾಧಿಸುವುದು.
 ಅಸ್ತೇಯವೆಂದರೆ ಯಾರಿಂದಲೂ ಏನನ್ನೂ ಕದಿಯದಿರುವುದು.
 ಬ್ರಹ್ಮಚರ್ಯವೆಂದರೆ ಜಿತೇಂದ್ರಿಯತೆ.
 ಅಪರಿಗ್ರಹವೆಂದರೆ ಯಾರಿಂದಲೂ ಏನನ್ನೂ ಸ್ವೀಕರಿಸದಿರುವುದು.

ಇವುಗಳನ್ನೂ ನೋಡಿ

ರಾಜಯೋಗ

ಯೋಗ

ಅಷ್ಟಾಂಗ ಯೋಗ

 ಯೋಗ
 ಹಿಂದೂ ಧರ್ಮ
 ಭಾರತೀಯ ದರ್ಶನಗಳು
ಜೆರುಸಲೆಮ್ನ ಹೀಬ್ರೂ ವಿಶ್ವವಿದ್ಯಾಲಯದ

ಜೆರುಸಲೆಮ್ನ ಹೀಬ್ರೂ ವಿಶ್ವವಿದ್ಯಾಲಯದ (ಹೀಬ್ರೂ: האוניברסיטה העברית בירושלים, ಹ-ಯೂನಿವರ್ಸಿಟಾ ಹ-Ivrit B'irushalayim; ಸಂಕ್ಷಿಪ್ತ Huji) ಇಸ್ರೇಲ್ ರಾಷ್ಟ್ರೀಯ ವಿಶ್ವವಿದ್ಯಾನಿಲಯವಾಗಿದೆ. ಇದು ಜೆರುಸಲೆಮ್ ಇದೆ. ಇದು ಮೂರು ಕ್ಯಾಂಪಸ್ಗಳು ಇಸ್ರೇಲ್ ನಲ್ಲಿ ಪ್ರಾರಂಭಗೊಂಡ ಮೊದಲ ವಿಶ್ವವಿದ್ಯಾನಿಲಯವಾಗಿದೆ.

ಬಾಹ್ಯ ಅಂತರ್ಜಾಲ ತಾಣಗಳು 

 Hebrew University web site
 The Mandel Institute of Jewish Studies web site
 Einstein Archives at the Hebrew University
 Ancient and Premodern Law at the Hebrew University of Jerusalem

ಇಸ್ರೇಲ್
ಶಕ್ತಿಪಾತ

ಹಿಂದೂ ಧರ್ಮದಲ್ಲಿ ಶಕ್ತಿಪಾತ ಒಬ್ಬ ವ್ಯಕ್ತಿಯ ಮೇಲೆ ಮತ್ತೊಬ್ಬರಿಂದ ಆಧ್ಯಾತ್ಮಿಕ ಶಕ್ತಿಯ ನೀಡಿಕೆಯನ್ನು ಸೂಚಿಸುತ್ತದೆ. ಶಕ್ತಿಪಾತ ಒಂದು ಪವಿತ್ರ ಶಬ್ದ ಅಥವಾ ಮಂತ್ರ, ಅಥವಾ ಒಂದು ನೋಟ, ಯೋಚನೆ ಅಥವಾ ಸ್ಪರ್ಶದಿಂದ ಸಾಗಿಸಬಹುದು – ಇವುಗಳಲ್ಲಿ ಕೊನೆಯದು ಸಾಮಾನ್ಯವಾಗಿ ಗ್ರಾಹಿಯ ಆಜ್ಞಾ ಚಕ್ರಕ್ಕೆ. ಶಕ್ತಿಪಾತವನ್ನು ಗುರು ಅಥವಾ ದೈವಿಕದ ಕಡೆಯಿಂದ ಅನುಗ್ರಹದಿಂದ ಕೂಡಿದ ಕ್ರಿಯೆಯೆಂದು ಪರಿಗಣಿಸಲಾಗುತ್ತದೆ.

ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಹರೇ ಕೃಷ್ಣ ಮಂತ್ರ

ಗೌರವಪೂರ್ಣವಾಗಿ ಮಹಾ ಮಂತ್ರಎಂದೂ ಕರೆಯಲ್ಪಡುವ ಹರೇ ಕೃಷ್ಣ ಮಂತ್ರವು ಕಲಿಸಂತರಣೋಪನಿಷತ್‍ನಲ್ಲಿ ಮೊದಲು ಕಾಣಿಸಿಕೊಂಡ, ಮತ್ತು ೧೫ನೇ ಶತಮಾನದಿಂದ ಚೈತನ್ಯ ಮಹಾಪ್ರಭುರವರ ಬೋಧನೆಗಳ ನಂತರ ಭಕ್ತಿ ಚಳುವಳಿಯಲ್ಲಿ ಮಹತ್ವ ಪಡೆದುಕೊಂಡ ಒಂದು ೧೬ ಶಬ್ದಗಳ ವೈಷ್ಣವ ಮಂತ್ರ. ಗೌಡೀಯ ವೈಷ್ಣವ ದೇವತಾಶಾಸ್ತ್ರದ ಪ್ರಕಾರ, ದೇವರ (ಕೃಷ್ಣ) ಪರಿಶುದ್ಧ ಪ್ರೀತಿಯು ಒಬ್ಬರ ಮೂಲ ಪ್ರಜ್ಞೆ ಮತ್ತು ಜೀವನದ ಗುರಿಯಾಗಿದೆ. ೧೯೬೦ರ ದಶಕದಿಂದ, ಈ ಮಂತ್ರವನ್ನು ಎ. ಸಿ. ಭಕ್ತಿವೇದಾಂತ ಸ್ವಾಮಿ ಪ್ರಭುಪಾದರು ಮತ್ತು ಅವರ ಇಸ್ಕಾನ್ ಭಾರತದ ಹೊರಗೆ ಚಿರಪರಿಚಿತವಾಗಿಸಿದ್ದಾರೆ.

ಹಿಂದೂ ಮಂತ್ರಗಳು
ಓಂ ನಮಃ ಶಿವಾಯ

ಓಂ ನಮಃ ಶಿವಾಯ ಅತ್ಯಂತ ಜನಪ್ರಿಯ ಹಿಂದೂ ಮಂತ್ರಗಳಲ್ಲೊಂದು ಮತ್ತು ಹಿಂದೂ ಶೈವ ಪಂಥದಲ್ಲಿ ಅತ್ಯಂತ ಪ್ರಮುಖ ಮಂತ್ರ. ಅದರ ಭಾಷಾಂತರ "ಶಿವನಿಗೆ ನಮಸ್ಕಾರ" ಎಂದು. ಮೊದಲಿಗೆ ಅತೀಂದ್ರಿಯ ಅಕ್ಷರ ಓಂ ಬರುತ್ತದೆ. ಇದನ್ನು ಪಂಚಾಕ್ಷರೀ ಮಂತ್ರವೆಂದೂ ಕರೆಯಲಾಗುತ್ತದೆ. (ಓಂ ಅಕ್ಷರ ಬಿಟ್ಟು ಐದು ಅಕ್ಷರವಾಗುತ್ತದೆ)

ಹಿಂದೂ ಮಂತ್ರಗಳು
ಹಿಂದೂ ಧರ್ಮ
ಬಾಣಲಿಂಗ

ಮಧ್ಯ ಪ್ರದೇಶದಲ್ಲಿ ನರ್ಮದಾ ನದಿಯ ತಳದಲ್ಲಿ ಸಿಗುವ ಬಾಣಲಿಂಗ ಪ್ರಕೃತಿಯಲ್ಲಿ ಸಿಗುವ ಒಂದು ಕಲ್ಲು ಮತ್ತು ಹಿಂದೂಗಳಲ್ಲಿ ಧರ್ಮಗ್ರಂಥಗಳು ಅಥವಾ ಸಾಂಸ್ಕೃತಿಕ ಸಂಪ್ರದಾಯಗಳನ್ನು ಆಧರಿಸಿ ಪೂಜೆಯ ಪ್ರತಿಮಾರೂಪದ ಸಂಕೇತವಾಗಿದೆ, ವಿಶೇಷವಾಗಿ ಶೈವರು ಮತ್ತು ಸ್ಮಾರ್ತ ಬ್ರಾಹ್ಮಣರಲ್ಲಿ. ಈ ಕಲ್ಲುಗಳು ಪ್ರಾಚೀನವಾಗಿವೆ ಮತ್ತು ದೈವಿಕತೆಯನ್ನು ಸೂಚಿಸುತ್ತವೆ. ಈ ಕಲ್ಲು ಒಂದು ನುಣುಪಾದ ಅಂಡಾಭ ಕಲ್ಲಾಗಿದೆ.

ಹಿಂದೂ ಪೂಜೆಯ ವಸ್ತುಗಳು
ಪದ್ಮಯ್ಯಗೌಡ

ನಾಟಿವೈದ್ಯ ಶ್ರೀ ಪದ್ಮಯ್ಯಗೌಡ, ಸುಳ್ಯ.

ಪರಿಚಯ
ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನ ಪರಿವಾರಕಾನದ ನಡುಬೆಟ್ಟು ಮನೆತನದ ನಾಟಿ ವೈದ್ಯ ಶ್ರೀ ಪದ್ಮಯ್ಯ ಗೌಡ.

ವೈದ್ಯ ಸೇವೆ  
ಇವರು   ಮೂತ್ರಪಿಂಡದ ಕಲ್ಲುನಿಂದ ಬಳಲುವವರಿಗೆ ನಾಟಿ ಔಷಧಿ ತಯಾರಿಸುತ್ತಾರೆ. ಕಿಡ್ನಿ ಸ್ಟೋನ್ ಅದೆಷ್ಟೋ ಜನರು ಇವರಿಂದ ಔಷಧಿ ತೆಗೆದುಕೊಂಡು ಲಕ್ಷಾಂತರ ರೂಪಾಯಿ ಚಿಕಿತ್ಷೆಯನ್ನು ಏನೇನೂ ಕಷ್ಟವಿಲ್ದದೆ ಗುಣಪಡಿಸಿಕೊಂಡಿದ್ದಾರೆ.  ಸುಮಾರು 26 ಎಂ.ಎಂ. ಗಾತ್ರದ ಕಲ್ಲು ಇವರ ಔಷಧಿಯಲ್ಲಿ ಕರಗುತ್ತದೆ ಎಂದು ಹೇಳುತ್ತಾರೆ ಗೌಡರು. ನೋವಿಲ್ಲದೆ, ಯಾತನೆ ಅನುಭವಿಸದೆ ಯಾಕೆ ಗುಣಪಡಿಸಬಾರದೆನ್ನುವವರು ಸುಳ್ಯದ ಪದ್ಮಯ್ಯ ಗೌಡರ ಮನೆಗೆ ಹೋಗಬಹುದು. ಶಸ್ತ್ರಚಿಕಿತ್ಸೆ ಮಾಡಿಸಿಕೊಂಡವರೂ ಇವರಿಂದ ಗುಣಮುಖರಾಗಿದ್ದಾರೆ.

ಸನ್ಮಾನ
ಇವರು ಹತ್ತು ಹಲವು ಸಂಘಸಂಸ್ಥೆಗಳ ಸನ್ಮಾನಕ್ಕೆ ಭಾಜನರಾದವರು. ನಾಡಿನ ಮೂಲೆಮೂಲೆಗೂ ಇವರ ಔಷಧಿ ಪ್ರಸಿದ್ಧವಾಗಿದೆ.

ಉಲ್ಲೇಖ

ವೈದ್ಯರು
ಅರೆಭಾಷೆ
ಪುರುಷೋತ್ತಮ ಬಿಳಿಮಲೆ

ಡಾ. ಪುರುಷೋತ್ತಮ ಬಿಳಿಮಲೆ ಜಾನಪದ, ಸಾಂಸ್ಕೃತಿಕ ಅಧ್ಯಯನ, ಯಕ್ಷಗಾನ ಕ್ಷೇತ್ರಗಳಲ್ಲಿ ಖ್ಯಾತಿ ಗಳಿಸಿರುವ ವಿದ್ವಾಂಸರು.

ಜನನ
ಪುರುಷೋತ್ತಮ ಬಿಳಿಮಲೆಯವರು ೨೧-೮-೧೯೫೫ರಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನ ಪಂಜದಲ್ಲಿ ಹುಟ್ಟಿದರು.  ಇವರ ತಂದೆ ಬಿ.ಶೇಷಪ್ಪಗೌಡ, ತಾಯಿ ಗೌರಮ್ಮ.

ವಿದ್ಯಾಭ್ಯಾಸ
ಪ್ರಾಥಮಿಕ ಶಿಕ್ಷಣ ಪಂಜದ ಬಳಿಯ ಕೂತ್ಕುಂಜ ಶಾಲೆ. ಪ್ರೌಢಶಾಲೆಗೆ ಸೇರಿದ್ದು ಪಂಜದಲ್ಲಿ. ಕಾಲೇಜು ವಿದ್ಯಾಭ್ಯಾಸ ಸುಬ್ರಹ್ಮಣ್ಯೇಶ್ವರ ಜ್ಯೂನಿಯರ್ ಕಾಲೇಜ್, ವಿವೇಕಾನಂದ ಕಾಲೇಜು ಪುತ್ತೂರು. ಮದರಾಸು ವಿಶ್ವವಿದ್ಯಾಲಯದಿಂದ ೧೯೭೯ರಲ್ಲಿ ಮೊದಲ ರ‍್ಯಾಂಕ್ ಪಡೆದು ಎಂ.ಎ. ಪದವಿ. ಮಂಗಳೂರು ವಿಶ್ವವಿದ್ಯಾಲಯದಿಂದ “ಸುಳ್ಯ ಪರಿಸರದ ಗೌಡಜನಾಂಗ : ಒಂದು ಸಾಂಸ್ಕೃತಿಕ ಅಧ್ಯಯನ” ಮಹಾ ಪ್ರಬಂಧ ಮಂಡಿಸಿ ಪಡೆದ ಪಿಎಚ್.ಡಿ. ಪದವಿ. ತುಳು, ಕನ್ನಡ, ಇಂಗ್ಲಿಷ್ ಭಾಷೆಗಳಲ್ಲಿ ಪ್ರಭುತ್ವ.

೧೯೭೯ರಲ್ಲಿ ಉದ್ಯೋಗಕ್ಕಾಗಿ ಸೇರಿದ್ದು ಸುಳ್ಯ ಕಾಲೇಜಿನಲ್ಲಿ ಉಪನ್ಯಾಸಕರಾಗಿ, ನಂತರ ಮಂಗಳೂರು ವಿಶ್ವವಿದ್ಯಾಲಯದಲ್ಲಿ ಕೆಲಕಾಲ. ೧೯೯೨ರಿಂದ ೯೮ರವರೆಗೆ ಹಂಪಿ ಕನ್ನಡ ವಿಶ್ವ ವಿದ್ಯಾಲಯದಲ್ಲಿ ಪ್ರಾಧ್ಯಾಪಕರ ಹುದ್ದೆ. ೧೯೯೮ರಿಂದ ದೆಹಲಿಯ ಅಮೆರಿಕನ್ ಇನ್‌ಸ್ಟಿಟ್ಯೂಟ್ ಆಫ್ ಇಂಡಿಯನ್ ಸ್ಟಡೀಸ್‌ನಲ್ಲಿ ಜನಾಂಗಿಯ ಸಂಗೀತ ಪತ್ರಗಾರ ಮತ್ತು ಸಂಶೋಧನಾ ಕೇಂದ್ರದಲ್ಲಿ ಉಪನಿರ್ದೇಶಕರಾಗಿ, ನಿರ್ದೇಶಕರಾಗಿ ಹೊತ್ತ ಜವಾಬ್ದಾರಿ. ಹಂಪಿ ವಿಶ್ವವಿದ್ಯಾಲಯದಲ್ಲಿದ್ದಾಗಲೇ ಜಾನಪದ ವಿಭಾಗದ ಮುಖ್ಯಸ್ಥರಾಗಿ, ಕರ್ನಾಟಕ ಜಾನಪದ ಅಕಾಡಮಿಯ ಸದಸ್ಯರಾಗಿ. ರಾಜ್ಯ ವಯಸ್ಕರ ಶಿಕ್ಷಣ ಸಮಿತಿ ಸದಸ್ಯರಾಗಿ ವಿವಿಧ ಹುದ್ದೆಗಳಲ್ಲಿ ಸೇವೆ. ಎಂ.ಫಿಲ್ ೮ ವಿದ್ಯಾರ್ಥಿಗಳಿಗೆ, ೭ ಪಿಎಚ್.ಡಿ. ವಿದ್ಯಾರ್ಥಿಗಳಿಗೆ ಯಶಸ್ವಿ ಮಾರ್ಗದರ್ಶನ. ಟೋಕಿಯೋ, ಜೆರೂಸಲೇಮ್‌ಗೆ ಹಲವಾರು ಬಾರಿ ಭೇಟಿ, ಪಡೆದ ಅನುಭವ.ಪ್ರಸ್ತುತ ದೆಹಲಿಯ ಜವಾಹರಲಾಲ ನೆಹರೂ ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ಪೀಠದಲ್ಲಿ ಪ್ರಾಧ್ಯಾಪಕರಾಗಿ ಕೆಲಸ ಮಾಡುತ್ತಿದ್ದಾರೆ 

ಹಲವಾರು ಕೃತಿಗಳ ಪ್ರಕಟಣೆ. ಮೆಕೆಂಜಿಯ ಕೈಫಿಯತ್ತುಗಳು, ಲಿಂಗರಾಜ ಹುಕುಂ ನಾಮ, ಕಂಬುಳ, ದಲಿತ ಜಗತ್ತು, ಬಂಡಾಯ ದಲಿತ ಸಾಹಿತ್ಯ, ಕರಾವಳಿ ಜಾನಪದ, ಶಿಷ್ಟ-ಪರಿಶಿಷ್ಟ, ಕೊರಗರು, ಜಾನಪದ ಕ್ಷೇತ್ರಕಾರ್ಯ, ಕೋಮುವಾದ ಮತ್ತು ಜನ ಸಂಸ್ಕೃತಿ, ಹಂಪಿ ಜಾನಪದ, ಕೂಡುಕಟ್ಟು, ಹುಲಿಗೆಮ್ಮ, ಕುಮಾರರಾಮ. ಸಂಪಾದಿತ-ಕನ್ನಡ ಭಾಷಾ ಪಠ್ಯ ಪುಸ್ತಕಗಳು, ಲೋಹಿಯಾವಾದ ಕೆಲವು ಟಿಪ್ಪಣಿಗಳು, ದೇವರು ದೆವ್ವ ವಿಜ್ಞಾನ, ಯಕ್ಷಗಾನ ಪ್ರಸಂಗಗಳು, ಅಕ್ಷರ ವಿಮೋಚನೆ, ವಿಚಾರ ಸಾಹಿತ್ಯ, ಕೊಡಗು ಮತ್ತು ದ. ಕನ್ನಡ ಜಿಲ್ಲಾ ದರ್ಶನ, ಸಿರಿ ಮುಂತಾದುವು. ಹಲವಾರು ಸಂಶೋಧನೆ ನಡೆಸಿ ಕೃತಿ ಪ್ರಕಟಿತ. ಹಲವಾರು ನಿಯತ ಕಾಲಿಕೆಗಳ ಸಂಪಾದಕತ್ವ.

ಬಿಳಿಮಲೆಯವರ ಪುಸ್ತಕಗಳು

ಮೆಕೆಂಜಿಯ ಕೈಫಿಯತ್ತುಗಳು
ಲಿಂಗರಾಜ ಹುಕುಂನಾಮೆ
ಕಂಬುಳ
ದಲಿತ ಜಗತ್ತು
ಬಂಡಾಯ ದಲಿತ ಸಾಹಿತ್ಯ
ಕರಾವಳಿ ಜಾನಪದ
ಶಿಷ್ಟ-ಪರಿಶಿಷ್ಟ
ಕೊರಗರು
ಜಾನಪದ ಕ್ಷೇತ್ರಕಾರ್ಯ
ಕೋಮುವಾದ ಮತ್ತು ಜನ ಸಂಸ್ಕೃತಿ
ಹಂಪಿ ಜಾನಪದ
ಕೂಡುಕಟ್ಟು
ಹುಲಿಗೆಮ್ಮ
ಕುಮಾರರಾಮ
ಕನ್ನಡ ಭಾಷಾ ಪಠ್ಯ ಪುಸ್ತಕಗಳು(ಸಂ)
ಲೋಹಿಯಾವಾದ ಕೆಲವು ಟಿಪ್ಪಣಿಗಳು(ಸಂ)
ದೇವರು ದೆವ್ವ ವಿಜ್ಞಾನ(ಸಂ)
ಯಕ್ಷಗಾನ ಪ್ರಸಂಗಗಳು(ಸಂ)
ಅಕ್ಷರ ವಿಮೋಚನೆ(ಸಂ)
ವಿಚಾರ ಸಾಹಿತ್ಯ(ಸಂ)
ಕೊಡಗು ಮತ್ತು ದ. ಕನ್ನಡ ಜಿಲ್ಲಾ ದರ್ಶನ(ಸಂ)
ಸಿರಿ(ಸಂ) 
ಬಹುರೂಪ( ೨೦೧೩)
ಮೆಲುದನಿ ( ೨೦೧೪)

ಸಾಧನೆ/ಪ್ರಶಸ್ತಿಗಳು
ಕರಾವಳಿ ಜಾನಪದ ಬೂಕುಗು ಗುಂಡ್ಮಿ ಚಂದ್ರಶೇಖರ ಐತಾಳ ಪ್ರಶಸ್ತಿ
ಶಿಷ್ಟ-ಪರಿಶಿಷ್ಟ ಬೂಕುಗು ಬಿ.ಎಚ್. ಶ್ರೀಧರ ಪ್ರಶಸ್ತಿ
ಮಲ್ಲಿಕಾರ್ಜುನ ಮನ್ಸೂರ ಪ್ರಶಸ್ತಿ
ಆರ‍್ಯಭಟ ಪ್ರಶಸ್ತಿ
ಕೂಡುಕಟ್ಟು ಕೃತಿಗೆ  ಸಾರಂಗ ಮಠ ಪ್ರಶಸ್ತಿ
ಕು.ಶಿ. ಜಾನಪದ ಪ್ರಶಸ್ತಿ 
ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ
ಅಕ್ಷರ ಸಿರಿ ಪ್ರಶಸ್ತಿ೨೦೧೪
ಅರೆಭಾಷೆ ಸಂಸ್ಕೃತಿ ಮತ್ತು ಸಾಹಿತ್ಯ ಆಕಾಡೆಮಿಯ ಗೌರವ ಪುರಸ್ಕಾರ.೨೦೧೭.

ಕರ್ನಾಟಕ ಸಾಹಿತ್ಯ ಅಕಾಡೆಮಿಯ 2018ನೆಯ ವರ್ಷದ ಸಾಹಿತ್ಯಶ್ರೀ ಪ್ರಶಸ್ತಿ ಪುರಸ್ಕೃತರು.

ಸಂಘಟನೆ
ದೆಹಲಿ ಕನ್ನಡ ಸಂಘ ಎರಡು ಅವಧಿಗೆ ಅಧ್ಯಕ್ಷರಾಗಿ ದುಡಿದಿದ್ದಾರೆ.

ಉಲ್ಲೇಖ

ಜಾನಪದ
ಕನ್ನಡ ಸಾಹಿತಿಗಳು
ಅರೆಭಾಷೆ
ತುಳು ಲೇಖಕರು
ಕಲಶ

ಕಲಶ (ಅಕ್ಷರಶಃ "ಹೂಜಿ") ದೊಡ್ಡ ಬುಡ ಮತ್ತು ಚಿಕ್ಕ ಬಾಯಿಯನ್ನು ಹೊಂದಿರುವ ಮತ್ತು ತೆಂಗಿನಕಾಯಿಯನ್ನು ಹಿಡಿದಿಡುವಷ್ಟು ದೊಡ್ಡದಾದ ಒಂದು ಲೋಹದ (ಹಿತ್ತಾಳೆ, ತಾಮ್ರ, ಬೆಳ್ಳಿ ಅಥವಾ ಚಿನ್ನ) ಮಡಕೆ. ಕೆಲವೊಮ್ಮೆ "ಕಲಶ" ನೀರಿನಿಂದ ತುಂಬಿದ ಮತ್ತು ಮಾವಿನ ಎಲೆಗಳ ಕಿರೀಟಿಕೆ ಹಾಗು ಒಂದು ತೆಂಗಿನಕಾಯಿಯನ್ನು ಮೇಲ್ಭಾಗದಲ್ಲಿ ಹೊಂದಿರುವ ಅಂತಹ ಮಡಕೆಯನ್ನೂ ಸೂಚಿಸುತ್ತದೆ. ಈ ಸಂಯೋಗವನ್ನು ಹಲವುವೇಳೆ ಹಿಂದೂ ಕ್ರಿಯಾವಿಧಿಗಳಲ್ಲಿ ಬಳಸಲಾಗುತ್ತದೆ ಮತ್ತು ಹಿಂದೂ ಪ್ರತಿಮಾಶಾಸ್ತ್ರದಲ್ಲಿ ಚಿತ್ರಿಸಲಾಗುತ್ತದೆ.

ಹಿಂದೂ ಪೂಜಾ ವಸ್ತುಗಳು
ಕಮಂಡಲು

ಕಮಂಡಲು ಒಣ ಬುರುಡೆ (ಕುಂಬಳಕಾಯಿ) ಅಥವಾ ತೆಂಗಿನಕಾಯಿಯ ಚಿಪ್ಪು, ಲೋಹ, ಕಮಂಡಲತರು ಮರದ ಕಟ್ಟಿಗೆ ಅಥವಾ ಆವೆಮಣ್ಣಿನಿಂದ ತಯಾರಿಸಿದ, ಸಾಮಾನ್ಯವಾಗಿ ಹಿಡಿಕೆಯನ್ನು ಹೊಂದಿದ ಮತ್ತು ಕೆಲವೊಮ್ಮೆ ಒಂದು ಮೂತಿಯನ್ನು ಹೊಂದಿದ ಒಂದು ದೀರ್ಘಾಕಾರದ ನೀರಿನ ಮಡಕೆ. ಹಿಂದೂ ತಪಸ್ವಿಗಳು ಅಥವಾ ಯೋಗಿಗಳು ಹಲವುವೇಳೆ ಅದನ್ನು ಕುಡಿಯುವ ನೀರನ್ನು ಹಿಡಿದಿಡಲು ಬಳಸುತ್ತಾರೆ. ತಪಸ್ವಿಗಳು ಏಕರೂಪವಾಗಿ ಹೊತ್ತೊಯ್ಯುವ ನೀರಿನಿಂದ ತುಂಬಿದ ಕಮಂಡಲು ಒಂದು ಸರಳ ಹಾಗು ಸ್ವಸಂಪೂರ್ಣ ಜೀವನವನ್ನು ಪ್ರತಿನಿಧಿಸುತ್ತದೆ.

ಹಿಂದೂ ಪೂಜಾ ವಸ್ತುಗಳು
ರೊಮ್ಯಾಂಟಿಸಿಸಮ್

ರೊಮ್ಯಾಂಟಿಸಿಸಮ್[ರೊಮ್ಯಾಂಟಿಕ್ ಯುಗ ಅಥವಾ ರೊಮ್ಯಾಂಟಿಕ್ ಕಾಲ]೧೮ನೇ ಶತಮಾನದ ಕೊನೆಯಲ್ಲಿ  ಯುರೋಪಿನಲ್ಲಿ ಉಂಟಾದ ಸಾಹಿತ್ಯಿಕ, ಕಲಾತ್ಮಕ, ಮತ್ತು ಬೌದ್ಧಿಕ ಚಳುವಳಿ. ಇದು ಸರಿಸುಮಾರು ೧೮೦೦ ರಿಂದ ೧೮೫೦ ರವರೆಗೆ ಎಲ್ಲಾ ರಂಗಗಳಲ್ಲಿ ವ್ಯಾಪಿಸುವುದರ ಮೂಲಕ ಹೆಚ್ಚು ಪ್ರಖರತೆಯನ್ನು ಪಡೆಯಿತು. ಈ ಚಳುವಳಿಯು ಕೈಗಾರಿಕಾ ಕ್ರಾಂತಿಗೆ ಪ್ರತಿಯುತ್ತರವೆಂಬಂತೆ ಹಾಗೂ ಕುಲೀನ ಪ್ರಭುತ್ವ [Aristocratic]ದ ಸಾಮಾಜಿಕ ಮತ್ತು ಜ್ಞಾನೋದಯ ಯುಗದ ರಾಜಕೀಯ ಕಟ್ಟಳೆಗಳಿಗೆ ವಿರುದ್ಧವಾದ ದಂಗೆ ಮತ್ತು ವೈಜ್ಞಾನಿಕ ತಾರ್ಕಿಕತೆಗೆ ವಿರುದ್ಧವಾದ ಪ್ರತಿಕ್ರಿಯೆಯೂ ಹೌದು.ಇದು ದೃಶ್ಯಕಲೆ, ಸಂಗೀತ ಮತ್ತು ಸಾಹಿತ್ಯ]ದೊಂದಿಗೆ ಬೆರೆತುಹೋಗಿದೆ, ಆದರೆ ಚರಿತ್ರೆ, ಶಿಕ್ಷಣ ಮತ್ತು ಸ್ವಾಭಾವಿಕ ವಿಜ್ಞಾನಗಳ ಮೇಲೆ ಗಾಢವಾದ ಫ್ರಭಾವ ಬೀರಿತು.ಈ ಚಳುವಳಿಯು ಉದಾರೀಕರಣ ಮತ್ತು ಮೂಲಭೂತ ಪರಿವರ್ತನಾವಾದದೊಂದಿಗೆ ಸೇರಿಕೊಳ್ಳುವುದರ ಮೂಲಕ ರಾಜಕೀಯದ ಮೇಲೆ ಪ್ರಭಾವ ಭೀರಿತು. ರಾಶ್ಟ್ರೀಯತೆಯ ಬೆಳವಣಿಗೆಯ ಮೇಲಿನ ಇದರ ಪರಿಣಾಮ ಗಣನೀಯವಾದದ್ದು.ಈ ಚಳುವಳಿಯು  ಭಾವನೆಗಳು ಸೌಂದರ್ಯಾನುಭವದ ಸರಿಯಾದ ಮೂಲವೆಂದು ತಿಳಿಯಿತು ಮತ್ತು  ಭಯ-ಭೀತಿ ಇತ್ಯಾದಿ ಭಾವನೆಗಳಿಗೆ ಅದರಲ್ಲೂ ಮುಖ್ಯವಾಗಿ ಸೌಂದರ್ಯದ ಎರಡು ಹೊಸ ಆಯಾಮಗಳಾದ  ಪ್ರಕೃತಿಯ ಭವ್ಯತೆಯ ಅನುಭವ ಮತ್ತು ಅದರ ಆಕರ್ಷಕ ಗುಣಗಳಿಂದ ಉಂಟಾದ ಭಾವನೆಗಳಿಗೆ ಪ್ರಾಮುಖ್ಯತೆ ನೀಡಿತು. ಇದು ಜನಪದ ಕಲೆ ಹಾಗೂ ಪ್ರಾಚೀನ ಸಂಪ್ರದಾಯವನ್ನು ಉತ್ತಮ ಹಂತಕ್ಕೆ ತಲುಪಿಸಿತು ಮತ್ತು ನಿರರ್ಗಳತೆಯನ್ನು(ಸಂಗೀತದ ಅಭಿವ್ಯಕ್ತಿಯಲ್ಲಿ) ವಿಶಿಷ್ಟವಾದ ಗುಣವಾಗಿಸಿಕೊಂಡಿತು.ಮಾನವನ ಚಟುವಟಿಕೆಗಳ ಸ್ವಾಭಾವಿಕ ಜ್ಞಾನ ಸಿದ್ಧಾಂತ[natural epistemology]ವೂ ಪ್ರಾಕೃತಿಕ ಭಾಷೆಯ ಸಹಜವಾದ ಬಳಕೆಯಿಂದ ನಿರ್ಧರಿಸಲ್ಪಡುತ್ತದೆ ಎಂದು ವಾದಿಸಿತು.ರೊಮ್ಯಾಂಟಿಸಿಸಮ್ ವಿಮರ್ಶೆಗೊಳಪಟ್ಟ ಮೆಡಿವಲಿಸಮ್ ನ್ನು ಮೇಲೆತ್ತುವ ನಿಟ್ಟಿನಲ್ಲಿ ತಾರ್ಕಿಕ ಮತ್ತು ಕ್ಲಾಸಿಕಲ್ ಮಾದರಿಗಳನ್ನು ಮೀರಿ ಬೆಳೆಯಿತು. ಮೆಡಿವಲ್ ಕಲೆ ಮತ್ತು ನಿರೂಪಣಾ ಶೈಲಿಯನ್ನು ಒಪ್ಪಿಕೊಳ್ಳುವುದರ ಮೂಲಕ ಪ್ರತಿಬಂಧಕಗಳಾದ ಜನಸಂಖ್ಯಾ ಬೆಳವಣಿಗೆ, ಕೈಗಾರಿಕೀಕರಣ, ಮತ್ತು ನಗರದ ಅವ್ಯವಸ್ಥೆ ಗಳಿಂದ ಹೊರ ಬರಲು ಪ್ರಯತ್ನಿಸಿತು. ಇದರ ಜೊತೆಗೆ  Rococo Chinoiserie ಗಿಂತ ಹೆಚ್ಚು ನಿಖರವಾದ ಪರಕೀಯ ಮತ್ತು ಬಹುದೂರದ ವಿಧಾನಗಳನ್ನು ಒಪ್ಪಿಕೊಳ್ಳಲು ಮತ್ತು ಕಲ್ಪನಾಶಕ್ತಿಯಿಂದ ಭವಿಷ್ಯವನ್ನು ಕಾಣಲು ಪ್ರಯತ್ನಿಸಿತು.ಈ ಚಳುವಳಿಯ ಮೂಲ ನೆಲೆ ಜರ್ಮನಿಯ Sturm und Drang ಚಳುವಳಿಯಾಗಿದೆ. ಜರ್ಮನಿಯಲ್ಲುಂಟಾದ ಈ ಚಳುವಳಿಯು  ಸಹಜತೆಯನ್ನು  ಮತ್ತು ಜ್ಞಾನೋದಯ ಯುಗದ ತಾರ್ಕಿಕತೆ ಮತ್ತು ಆದರ್ಶಗಳನ್ನು ಪ್ರೊತ್ಸಾಹಿಸುತು ಮತ್ತು ಫ್ರಾನ್ಸಕ್ರಾಂತಿಯ ಘಟನೆಗಳ ಪ್ರೇರಣೆಯಿಂದ ರೊಮ್ಯಾಂಟಿಸಿಸಮ್ ಮತ್ತು ಜ್ಞಾನೋದಯ ಯುಗದ ಉಗಮಕ್ಕೆ ಕಾರಣವಾಯಿತು.

೧೯ನೆ ಶತಮಾನದ ಮಧ್ಯಭಾಗಕ್ಕೆ ವಾಸ್ತವಿಕ ವಾದವೂ ರೊಮ್ಯಾಂಟಿಕ್ ವಾದಕ್ಕೆ ವಿರುದ್ಧವಾಗಿ ಅಸ್ಥಿತ್ವಕ್ಕೆ ಬಂದಿತು. ಜೊತೆಗೆ ಕೈಗಾರಿಕ ಕ್ರಾಂತಿಯ ಪ್ರಭಾವವೂ ಸಹ ಉಂಟಾಯಿತು.ಈ ಚಳುವಳಿಯು ವ್ಯಕ್ತಿಗಳ  ಮತ್ತು ಕಲೆಗಾರರ ಸಾಹಸ ಸಾಧನೆಗಳನ್ನು ಪ್ರಖ್ಯಾತಿಗೊಳಿಸಿತು. ಏಕೆಂದರೇ ಮುಂಚೂಣಿಯಲ್ಲಿರುವ ವ್ಯಕ್ತಿಗಳ ಮತ್ತು ಕಲೆಗಾರರ ಉದಾಹರಣೆಗಳಿಂದ ಸಮಾಜ ಉಚ್ಪ್ರಾಯ ಸ್ಥಿತಿ ತಲುಪುತ್ತದೆ ಎಂಬ ಉದ್ದೇಶದಿಂದ.ಇದರ ಜೊತೆಗೆ ವೈಯುಕ್ತಿಕ ಕಲ್ಪನೆಯನ್ನು ವಿಮರ್ಶಾಧಿಕಾರವನ್ನಾಗಿ ಕ್ರಮಬದ್ದಗೊಳಿಸಿತು,ಎಕೆಂದರೇ ವಿಮರ್ಶಾಧಿಕಾರದಿಂದ ಕಲೆಯ ಸಾಂಪ್ರದಾಯಿಕ ಕಲ್ಪನೆಗೆ ಸ್ವಾತಂತ್ರ್ಯ ದೊರಕಿತ್ತು. ಇಲ್ಲಿ zeitgeist ಆಲೋಚನೆಗಳ ಪ್ರತಿನಿಧಿಸುವಿಕೆಯಲ್ಲಿ ಇತಿಹಾಸ ಮತ್ತು ಪ್ರಾಕೃತಿಕ ಶರಣಾಗತಿಯ ಅನಿವಾರ್ಯತೆಯನ್ನು ಕಾಣಬಹುದು.

ನೋಡಿ 
 ಆಧುನಿಕ ಆಂಗ್ಲ ಸಾಹಿತ್ಯ
 ಸಿಮೊನ್ ದಿ ಬೋವ್ಹೆರ್
 ನಿಯೊ ಕ್ಲಾಸಿಕಲ್ ಇಂಗ್ಲಿಶ್ ಸಾಹಿತ್ಯ
 ಎ ರ್ಕೋಸ್ ಇನ್ ಜನರಲ್ ಲಿಂಗ್ವಿಸ್ಟಿಕ್ಸ್

ಉಲ್ಲೇಖ 
೧.http://www.online-literature.com/periods/romanticism.php
೨.https://www.mtholyoke.edu/courses/rschwart/hist255/jkr/romanticism.html
೩.http://www.infoplease.com/encyclopedia/entertainment/english-literature-the-romantic-period.html
ಇತಿಹಾಸ
ಸಾಹಿತ್ಯ ಪ್ರಕಾರಗಳು
ಸಾಹಿತ್ಯ
ಭಾಷೆ
ಇಂಗ್ಲಿಷ್ ಸಾಹಿತ್ಯ
ದ್ವಾದಶ ಜ್ಯೋತಿರ್ಲಿಂಗ ಸ್ತೋತ್ರ



ರಚನ

ಆದಿ ಶಂಕರಾಚಾರ್ಯರು ಇದನ್ನು ಬರೆದಿದ್ದಾರೆ.

ಲಘು ಸ್ತೋತ್ರಮ್

ಸೌರಾಷ್ಟ್ರೇ ಸೋಮನಾಧಂಚ ಶ್ರೀಶೈಲೇ ಮಲ್ಲಿಕಾರ್ಜುನಮ್
ಉಜ್ಜಯಿನ್ಯಾಂ ಮಹಾಕಾಲಮ್ ಓಂಕಾರೇತ್ವಮಾಮಲೇಶ್ವರಮ್
ಪರ್ಲ್ಯಾಂ ವೈದ್ಯನಾಧಂಚ ಢಾಕಿನ್ಯಾಂ ಭೀಮ ಶಂಕರಮ್
ಸೇತುಬಂಧೇತು ರಾಮೇಶಂ ನಾಗೇಶಂ ದಾರುಕಾವನೇ
ವಾರಣಾಶ್ಯಾಂತು ವಿಶ್ವೇಶಂ ತ್ರಯಂಬಕಂ ಗೌತಮೀತಟೇ
ಹಿಮಾಲಯೇತು ಕೇದಾರಂ ಘೃಷ್ಣೇಶಂತು ವಿಶಾಲಕೇ
ಏತಾನಿ ಜ್ಯೋತಿರ್ಲಿಂಗಾನಿ ಸಾಯಂ ಪ್ರಾತಃ ಪಠೇನ್ನರಃ
ಸಪ್ತ ಜನ್ಮ ಕೃತಂ ಪಾಪಂ ಸ್ಮರಣೇನ ವಿನಶ್ಯತಿ

ಸಂಪೂರ್ಣ ಸ್ತೋತ್ರಮ್

ಸೌರಾಷ್ಟ್ರದೇಶೇ ವಿಶದೇ﻿‌உತಿರಮ್ಯೇ ಜ್ಯೋತಿರ್ಮಯಂ ಚಂದ್ರಕಳಾವತಂಸಮ್
ಭಕ್ತಪ್ರದಾನಾಯ ಕೃಪಾವತೀರ್ಣಂ ತಂ ಸೋಮನಾಥಂ ಶರಣಂ ಪ್ರಪದ್ಯೇ || ೧ ||

ಶ್ರೀಶೈಲಶೃಂಗೇ ವಿವಿಧಪ್ರಸಂಗೇ ಶೇಷಾದ್ರಿಶೃಂಗೇ﻿‌உಪಿ ಸದಾ ವಸಂತಮ್
ತಮರ್ಜುನಂ ಮಲ್ಲಿಕಪೂರ್ವಮೇನಂ ನಮಾಮಿ ಸಂಸಾರಸಮುದ್ರಸೇತುಮ್ || ೨ ||

ಅವಂತಿಕಾಯಾಂ ವಿಹಿತಾವತಾರಂ ಮುಕ್ತಿಪ್ರದಾನಾಯ ಚ ಸಜ್ಜನಾನಾಮ್
ಅಕಾಲಮೃತ್ಯೋಃ ಪರಿರಕ್ಷಣಾರ್ಥಂ ವಂದೇ ಮಹಾಕಾಲಮಹಾಸುರೇಶಮ್ || ೩ ||

ಕಾವೇರಿಕಾನರ್ಮದಯೋಃ ಪವಿತ್ರೇ ಸಮಾಗಮೇ ಸಜ್ಜನತಾರಣಾಯ
ಸದೈವ ಮಾಂಧಾತೃಪುರೇ ವಸಂತಮ್ ಓಂಕಾರಮೀಶಂ ಶಿವಮೇಕಮೀಡೇ || ೪ ||

ಪೂರ್ವೋತ್ತರೇ ಪ್ರಜ್ವಲಿಕಾನಿಧಾನೇ ಸದಾ ವಸಂ ತಂ ಗಿರಿಜಾಸಮೇತಮ್
ಸುರಾಸುರಾರಾಧಿತಪಾದಪದ್ಮಂ ಶ್ರೀವೈದ್ಯನಾಥಂ ತಮಹಂ ನಮಾಮಿ || ೫ ||

ಯಂ ಡಾಕಿನಿಶಾಕಿನಿಕಾಸಮಾಜೇ ನಿಷೇವ್ಯಮಾಣಂ ಪಿಶಿತಾಶನೈಶ್ಚ
ಸದೈವ ಭೀಮಾದಿಪದಪ್ರಸಿದ್ಧಂ ತಂ ಶಂಕರಂ ಭಕ್ತಹಿತಂ ನಮಾಮಿ || ೬ ||

ಶ್ರೀತಾಮ್ರಪರ್ಣೀಜಲರಾಶಿಯೋಗೇ ನಿಬಧ್ಯ ಸೇತುಂ ವಿಶಿಖೈರಸಂಖ್ಯೈಃ
ಶ್ರೀರಾಮಚಂದ್ರೇಣ ಸಮರ್ಪಿತಂ ತಂ ರಾಮೇಶ್ವರಾಖ್ಯಂ ನಿಯತಂ ನಮಾಮಿ || ೭ ||

ಯಾಮ್ಯೇ ಸದಂಗೇ ನಗರೇ﻿‌உತಿರಮ್ಯೇ ವಿಭೂಷಿತಾಂಗಂ ವಿವಿಧೈಶ್ಚ ಭೋಗೈಃ
ಸದ್ಭಕ್ತಿಮುಕ್ತಿಪ್ರದಮೀಶಮೇಕಂ ಶ್ರೀನಾಗನಾಥಂ ಶರಣಂ ಪ್ರಪದ್ಯೇ ||  ೮ ||

ಸಾನಂದಮಾನಂದವನೇ ವಸಂತಮ್ ಆನಂದಕಂದಂ ಹತಪಾಪಬೃಂದಮ್
ವಾರಾಣಸೀನಾಥಮನಾಥನಾಥಂ ಶ್ರೀವಿಶ್ವನಾಥಂ ಶರಣಂ ಪ್ರಪದ್ಯೇ || ೯ ||

ಸಹ್ಯಾದ್ರಿಶೀರ್ಷೇ ವಿಮಲೇ ವಸಂತಂ ಗೋದಾವರಿತೀರಪವಿತ್ರದೇಶೇ
ಯದ್ದರ್ಶನಾತ್ ಪಾತಕಂ ಪಾಶು ನಾಶಂ ಪ್ರಯಾತಿ ತಂ ತ್ರ್ಯಂಬಕಮೀಶಮೀಡೇ || ೧೦ ||

ಮಹಾದ್ರಿಪಾರ್ಶ್ವೇ ಚ ತಟೇ ರಮಂತಂ ಸಂಪೂಜ್ಯಮಾನಂ ಸತತಂ ಮುನೀಂದ್ರೈಃ
ಸುರಾಸುರೈರ್ಯಕ್ಷ ಮಹೋರಗಾಢ್ಯೈಃ ಕೇದಾರಮೀಶಂ ಶಿವಮೇಕಮೀಡೇ || ೧೧ ||

ಇಲಾಪುರೇ ರಮ್ಯವಿಶಾಲಕೇ﻿‌உಸ್ಮಿನ್ ಸಮುಲ್ಲಸಂತಂ ಚ ಜಗದ್ವರೇಣ್ಯಮ್
ವಂದೇ ಮಹೋದಾರತರಸ್ವಭಾವಂ ಘೃಷ್ಣೇಶ್ವರಾಖ್ಯಂ ಶರಣಂ ಪ್ರಪದ್ಯೇ || ೧೨ ||

ಜ್ಯೋತಿರ್ಮಯದ್ವಾದಶಲಿಂಗಕಾನಾಂ ಶಿವಾತ್ಮನಾಂ ಪ್ರೋಕ್ತಮಿದಂ ಕ್ರಮೇಣ
ಸ್ತೋತ್ರಂ ಪಠಿತ್ವಾ ಮನುಜೋ﻿‌உತಿಭಕ್ತ್ಯಾ ಫಲಂ ತದಾಲೋಕ್ಯ ನಿಜಂ ಭಜೇಚ್ಚ ||

ಹಿಂದೂ ಧರ್ಮಗ್ರಂಥಗಳು
ಜಪಮಾಲೆ

ಜಪಮಾಲೆಯು ಸಾಮಾನ್ಯವಾಗಿ ಹಿಂದೂಗಳು ಮತ್ತು ಬೌದ್ಧರಿಂದ ಬಳಸಲಾಗುವ, ಸಾಮಾನ್ಯವಾಗಿ ೧೦೮ ಮಣಿಗಳಿಂದ ತಯಾರಿಸಿದ ಆದರೆ ಇತರ ಸಂಖ್ಯೆಗಳನ್ನೂ ಬಳಸಬಹುದಾದ ಮಣಿಗಳ ಸಮೂಹ. ಜಪಮಾಲೆಗಳನ್ನು ಪಠಿಸುವಾಗ, ಅಥವಾ ಮಾನಸಿಕವಾಗಿ ಮಂತ್ರ ಅಥವಾ ದೇವರ ನಾಮಗಳನ್ನು ಪುನರಾವರ್ತಿಸುವಾಗ ಎಣಿಕೆ ಇಡಲು ಬಳಸಲಾಗುತ್ತದೆ. ಈ ಸಾಧನೆಯನ್ನು ಸಂಸ್ಕೃತದಲ್ಲಿ ಜಪವೆಂದು ಕರೆಯಲಾಗುತ್ತದೆ.

ಹಿಂದೂ ಪೂಜೆಯ ವಸ್ತುಗಳು
ಪಂಚಗವ್ಯ

ಪಂಚಗವ್ಯ ಹಸುವಿನ ಐದು ಉತ್ಪನ್ನಗಳನ್ನು ಸೇರಿಸಿ ತಯಾರಿಸಲಾದ ಮಿಶ್ರಣ. ಗೋಮಯ, ಗೋಮೂತ್ರ, ಮತ್ತು ಹಾಲು ಇದರ ಮೂರು ನೇರ ಘಟಕಗಳು; ಮೊಸರು ಮತ್ತು ತುಪ್ಪ ಇದರ ಜನ್ಯ ಉತ್ಪನ್ನಗಳು. ಇವುಗಳನ್ನು ಸರಿಯಾದ ಅನುಪಾತದಲ್ಲಿ ಸೇರಿಸಿ ನಂತರ ಹುದುಗಲು ಇಡಲಾಗುತ್ತದೆ.

ಪಂಚಗವ್ಯದ ಔಷಧ ಗುಣ ಮತ್ತು ಅದರ ಉಪಯುಕ್ತತೆಯ ವೈಜ್ಞಾನಿಕ ದೃಢೀಕರಣಕ್ಕಾಗಿ ಮೂರು ವರ್ಷಗಳ ರಾಷ್ಟ್ರೀಯ ಯೋಜನೆಯೊಂದಕ್ಕೆ ವಿಜ್ಞಾನ ಮತ್ತು ತಂತ್ರಜ್ಞಾನ ಸಚಿವಾಲಯ ಚಾಲನೆ ನೀಡಿದೆ. 

ಆಯುರ್ವೇದಿಕ ಮದ್ದುಗಳು
ಬಿ ವಿ ರಾಮನ್

ಬಿ ವಿ ರಾಮನ್ ಎಂದು ಪ್ರಸಿದ್ದರಾದ ಬೆಂಗಳೂರು ವೆಂಕಟ ರಾಮನ್ ಅವರು ೨೦ನೇ ಶತಮಾನದ ಪ್ರಸಿದ್ದ ಜ್ಯೋತಿಷಿ. ಜ್ಯೋತಿಷ್ಯ ಶಾಸ್ತ್ರದ ಭೀಷ್ಮ ಪಿತಾಮಹರೆಂದೇ ಖ್ಯಾತಿ ಹೊಂದಿದ್ದಾರೆ.

ಜ್ಯೋತಿಷ್ಯ
ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು